title: Ergoliini

text: Ergoliini on heterosyklinen kemiallinen yhdiste. Ergoliineja ovat alkaloidit, joiden rakenne pohjautuu ergoliinin rakenteeseen, kuten esimerkiksi tietyt lysergamidit, peptidit ja torajyväalkaloidit.


title: Ergoliini

text: Ergoliinijohdannaisiin kuuluvaa 5-HT-reseptoriin vaikuttavaa ergotamiinia käytetään migreenin sekä Parkinsonin taudin hoidossa ja ääreisverisuonten supistamiseen.


title: Veera-myrsky

text: Veera-myrsky oli ukkosmyrsky, joka iski Suomeen Veeran päivänä, 4. elokuuta 2010. Voimakas ukkosrintama syntyi Pirkanmaalla ja kulki iltapäivän ja illan aikana Keski-Suomen, Pohjois-Savon, Kainuun ja Koillismaan yli. Toinen ukkosrintama kulki itäiseltä Suomenlahdelta kohti Vienan Karjalaa. Ilmatieteen laitos mittasi päivän aikana yli 23 000 maahan iskenyttä salamaa: salamoinnin suhteen kyseessä oli vuosikymmenen siihenastisesti rajuin ukkosmyrsky. Ennätys tosin ylitettiin jo elokuun 8. päivänä, jolloin Sylvi-myrsky raivosi länsirannikolla.


title: Veera-myrsky

text: Pirkanmaalla salamat sytyttivät ainakin kuusi tulipaloa ja myrskytuuli katkoi puita maanteille. Paikoin vesi tulvi kadulle. Kukaan ei tiettävästi kuitenkaan loukkaantunut. Toisin kävi Keski-Suomessa Uuraisilla, jossa kolme ihmistä loukkaantui, kun myrsky tuhosi karavaanareiden käytössä olleen Hietasaaren leirintäalueen. Rytäkässä tuhoutui pelastusviranomaisten mukaan vähintään 50 asuntovaunua. Metsää kaatui noin 4–5 hehtaarin verran; kunnanjohtajan mukaan tuhoutuneessa metsässä oli monta sataa vuotta vanhoja petäjiä. Pohjois-Karjalassa oli pahimmillaan 15 000 kotitaloutta ilman sähköä myrskyn runneltua sähkölinjoja. Myös matkapuhelinverkko kärsi toimintahäiriöistä myrskyn takia. Henkilövahinkoja ei tiettävästi aiheutunut.


title: Veera-myrsky

text: Vuoden 2010 hellekesä päättyi kaikkiaan neljään huomattavaan rajuilmaan: Asta- ja Veera-myrskyjen lisäksi tuhoa aiheuttivat myös Lahja- ja Sylvi-myrskyt.


title: Kalle Aaltosen morsian

text: Kalle Aaltosen morsian on Ossi Elstelän ohjaama elokuvakomedia vuodelta 1948. Elokuva perustuu Aino Pekkarisen romaaniin ja hänen yhdessä Tatu Pekkarisen kanssa siitä sovittamaan näytelmään sekä J. Alfred Tannerin kuplettiin.


title: Kalle Aaltosen morsian

text: Tarina kertoo suomalaisten merimiesten laivamatkasta Välimerellä, tosin taustalla pilkottaa Helsingin tuomiokirkko. Perämies (Rolf Labbart) hurmaa laivan siivoojaksi ryhtyneen merenkulkuneuvoksen tyttären (Hillevi Lagerstam). Osa näyttelijöistä ja tanssijat ja orkesteri olivat Punaisen Myllyn väkeä. Elokuvassa oli alun perin alastontanssikohtaus egyptiläiskahvilassa, mutta Elokuvatarkastamo poisti sen.


title: Kalle Aaltosen morsian

text: Aikalaisarvioissa elokuvaa kiitettiin hauskaksi, vain joku kriittisempi kommentoija totesi sen kiireessä hutiloiden tehdyksi. Myöhempien televisioesitysten yhteydessä eräs kriitikko toteaa, että seikkailu alkaa lupaavan nasevasti mutta loppupuoli on tolkutonta viihdettä. Toinen toteaa, ettei aika ole kohdellut kertakäyttöelokuvaa erityisen lempeästi.


title: Mansikkalajikkeet

text: Viljeltyjä puutarhamansikan lajikkeita on useita; yleisimmät Suomessa viljellyt ovat:Kasvatettuja mansikoita myydään marjakojuissa, mutta suosittua on myös käydä poimimassa marjaa itse. Itsepoimintatiloja on ympäri Suomen, pääkaupunkiseutua myöten.


title: Ditionaatti

text: Ditionaatti (SO) on anioni, joka muodostuu ditionihapon protolysoituessa. Myös ditionihapon suoloja kutsutaan ditionaateiksi.


title: Ditionaatti

text: Ditionaattianionissa rikki esiintyy hapetusluvulla V. Ditionaatti-ionin konformaatio voi vaihdella suoloissa riippuen kideveden määrästä. Esimerkiksi kidevedellisessä natriumditionaattidihydraatissa NaSO·2HO ionin konformaatio on kohdakkainen, kun se kidevedettömässä yhdisteessä on lomittainen.


title: Ditionaatti

text: Ditionaattisuolat ovat termisesti kohtalaisen stabiileja. Suolat ovat myös useimmiten helposti veteen liukenevia ja liuokset pysyviä. Happamissa olosuhteissa ne kuitenkin hajoavat muodostaen tiosulfiitteja, sulfiitteja ja sulfideja. Hyvin vahvat hapettimet, kuten halogeenit ja permanganaatti- ja dikromaatti-ionit hapettavat anionin sulfaatiksi. Voimakkaat pelkistimet kuten natriumin elohopea-amalgaami pelkistävät ditionaatit sulfiiteiksi ja ditioniiteiksi.


title: Ditionaatti

text: Ditionaatteja valmistetaan hapettamalla rikkidioksidia mangaanidioksidin tai rauta(III)oksidin vesisuspensioilla. Epäpuhtauksina voi tällöin tuotteissa olla mangaanisulfaattia, mangaanisulfiittia tai rauta(II)sulfiittia. Muita ditionaatteja valmistetaan näistä metateesi- eli vaihtoreaktioilla. Reaktiossa käytetään erityisiä puoliläpäiseviä kalvoja.


title: Ditionaatti

text: Tärkeimmät ditionaattisuolat ovat natrium-, kalium-, mangaani-, kalsium-, barium- ja magnesiumditionaatit. Niitä voidaan käyttää metalliteollisuudessa esimerkiksi ruosteen poistoon ja apuaineena nikkeli- ja kuparipinnoituksessa.


title: Tamás Pál Kiss

text: Tamás Pál Kiss (s. 19. toukokuuta 1991 Miskolc, Unkari) on unkarilainen moottoriurheilija.


title: Tamás Pál Kiss

text: Hän aloitti uransa karting-sarjoissa vuonna 1998. Hän kilpaili vuoteen 2008 saakka voittaen kolme Unkarin mestaruutta. Vuonna 2008 Kiss kilpaili Sveitsin Formula Renault -sarjassa sijoittuen 14:nneksi. Hän sijoittui kolmanneksi Unkarin E-2000-mestaruussarjassa samana vuonna. Vuonna 2009 Kiss kilpaili Britannian Formula Renault -sarjassa sijoittuen 13:nneksi. Seuraavana vuonna hän sijoittui sarjan kolmanneksi. Vuonna 2011 Kiss kilpaili GP3-sarjassa Tech 1 Racing -tallissa. Hän voitti Espanjan sprinttikilpailun ja keräsi kauden aikana 11 pistettä sijoittuen sijalle 16. Vuonna 2012 Kiss jatkoi GP3-sarjassa siirtyen Atech CRS Grand Prix -talliin. Hän sijoittui sarjan 12:ksi saavuttaen yhden palkintokorokesijan ja keräten yhteensä 38 pistettä. Samana vuonna hän ajoi neljä kilpailua World Series by Renault-sarjassa saavuttamatta pisteitä. Vuonna 2013 Kiss ajoi Auto GP World Series -sarjassa. Hän sijoittui sarjan viidenneksi, vaikka hän ei ollut mukana kauden kahdella ensimmäisellä viikonloppuina. Vuonna 2014 Kiss jatkoi Auto GP -sarjassa sijoittuen loppupisteissä sarjan toiseksi.


title: Fritz Buttenhoff

text: Fredrik Georg Fritz Buttenhoff (23. marraskuuta 1874 Rautu – 6. syyskuuta 1955) oli tilanomistaja, johtaja ja tunnettu hevosmies, alkujaan viipurilainen. Buttenhoff oli saksalaista sukua, joka oli peräisin Itä-Preussin Pommerista. Hän isännöi myöhemmin Talissa Hämäläisen hovia, jonka kauppaa hän oli aiemmin rahoittanut.


title: Fritz Buttenhoff

text: Buttenhoffin vanhemmat olivat tilanomistaja Constantin Buttenhoff ja Aleksandrine Charlotte Sofie von Ketzler. Hän kävi Mariankoulun Pietarissa ja kaksi luokkaa suomalaista lyseota Viipurissa. Buttenhoff omisti huonekalu- ja tapettiliikkeen Viipurissa 1895–1900 ja hän omisti sittemmin paloviina- ja spriitehtaan. Hän oli naimisissa vuodesta 1898 Vera Uschanoffin kanssa.


title: Fritz Buttenhoff

text: Buttenhoff oli Suomen Ravirenkaan kunniapuheenjohtaja 20 vuotta. Hän omisti useita ravihevosia, joista tunnetuimpia ovat moninkertainen valtion ravikilpailujen voittaja Eino-Vakaa sekä ravikuninkaalliset Pamun-Humu ja Eri-Aaroni. Eino-Vakaa voitti Kuninkuusravien edeltäjänä pidetyn Suuren orikilpailun kuudesti vuosina 1907–1912. Pamun-Humu saavutti ravikuninkuuden 1928 Lahdessa Buttenhoffin itsensä ohjastamana ja Eri-Aaroni vuonna 1943 Seinäjoella.


title: Fritz Buttenhoff

text: Lappeen raviradalla kilpaillaan edelleen Eino-Vakaan voittamasta hopeamaljasta. Eri-Aaronin Buttenhoff myi Laihialle kahdesta miljoonasta markasta mikä vastaa vuoden 2010 euron arvolla noin 680 000 euroa. Hinta oli korkein Suomessa hevosesta maksettu ja tapauksesta levisi juttuja, joissa kerrottiin esimerkiksi maksuna olleen säkillisen markkoja tai "täyteenpoljettu sypryskopallinen kahisevaa ja kiliseviä vakalla". Maksu toimitettiin kuitenkin šekillä.


title: Keltainen jäänsärkijä

text: Keltainen jäänsärkijä on Juha Vainion sanoittama suomenkielinen versio The Beatlesin kappaleesta "Yellow Submarine". Sen levyttivät Simo Salminen ja Spede Pasanen 8. syyskuuta 1966. ”Keltainen jäänsärkijä” menestyi Suomessa paremmin kuin alkuperäisversio, sillä se oli sekä marraskuun että joulukuun 1966 listalla sijalla kolme.


title: Keltainen jäänsärkijä

text: Kappaleen ensimmäiset sanat parodioivat J. L. Runebergin "Sotilaspoika"-runoa. Sanat ”Lisää liksaa!” sekä viimeisen kertosäkeen aikana laulun päälle huudettu ”Värssy Wällärille pojat!” ovat viittaus jäänmurtajalakkojen johtamisesta tunnettuun Merimiesunionin puheenjohtaja Niilo Wälläriin.


title: Keltainen jäänsärkijä

text: Vuoden 1966 lopulla uuden jäänmurtajalakon uhatessa Matti Kuusla pyysi Wälläriä johtamaan Ylioppilaskunnan Laulajia kappaleen esityksen taltioinnissa "Me krokotiilit" -viihdeohjelmaa varten. Esityksessä Wälläri kysyy ”Saisinko minäkin laulun” viimeisen kertosäkeen aikana. Seuraavan jäänmurtajalakon aikana Simon ja Speden levyttämä kappale olikin Yleisradiossa soittokiellossa.


title: Keltainen jäänsärkijä

text: Kappale on julkaistu muun muassa kokoelma-albumilla "20 suosikkia – Rotestilaulu".


title: Heikki A. Reenpää

text: Heikki Allan Reenpää (s. 14. toukokuuta 1922) on suomalainen yritysjohtaja ja professori (1978). Hän toimi Otavan toimitusjohtajana vuosina 1968–78 ja hallituksen puheenjohtajana 1979–2000. Hän kuuluu Otavaa monessa polvessa johtaneeseen Reenpään sukuun, ja myös hänen isänsä Heikki Reenpää (1896–1959) oli Otavan toimitusjohtaja. Heikki A. Reenpää kohosi toimitusjohtajaksi setänsä Kari Reenpään tilalle tämän tehtyä itsemurhan. Reenpään on sanottu vaikuttaneen siihen, että monet 1950-luvun modernistiset kirjailijat tulivat Otavan leipiin.


title: Heikki A. Reenpää

text: Reenpää oli keskeinen henkilö perustettaessa Eino Leinon seuraa, ja hän on toiminut myös Pro Karelia -kansalaisliikkeessä.


title: Heikki A. Reenpää

text: Heikki A. Reenpää avioitui keväällä 1944 Lotte Wichmannin kanssa. Vuonna 1944 heille syntyi esikoispoika Lauri (9. joulukuuta 1944), tytär Maret ja kuopuksena Timo (26. syyskuuta 1949).


title: Heikki A. Reenpää

text: Heikki A. Reenpää ilmoittautui Helsingin ilmatorjuntarykmentin koulutusyksikköön alkuvuodesta 1940, mutta talvisota ehti loppua, ennen kuin hän pääsi rintamalle. Välirauhan aikana Reenpää komennettiin Ahvenanmaalle Eckeröhön, jossa hän toimi 40 mm:n ilmantorjuntatykin suuntaajana. Välirauhan aikana hän kouluttautui Santahaminassa ensin aliupseeriksi ja sen jälkeen IT-RUK:ssa ilmatorjuntaupseeriksi. Jatkosodan alkaessa hänet määrättiin aluksi Santahaminassa perustetun RsItPsto 4:n kevyen 40 mm:n patterin jaosjohtajaksi. Myöhemmin hän siirtyi VII AK:n esikuntaan IT-komentajan apulaiseksi. Keväällä 1943 hän osallistui 12 päivän tutkakurssille Berliinissä. Reenpää osallistui kaikkiin kolmeen Helsingin suurpommitusten torjuntaan helmikuussa 1944 Helsingin ilmantorjuntakeskuksessa majuri Aake Pesosen alaisuudessa.


title: Heikki A. Reenpää

text: Hän lahjoitti vuonna 2004 Kansalliskirjastolle yksityiskirjastonsa, johon kuului yli 20 000 nidettä. Tämä oli yksi arvokkaimmista lahjoituksista, mitä Kansalliskirjastolle koskaan on tehty.


title: Hannu Sepponen

text:
Hannu Sepponen (s. 28. elokuuta 1959 Peräseinäjoki) on suomalainen muusikko ja lauluntekijä. Sepponen tuli tunnetuksi 1980-luvun puolivälistä 1990-luvun alkuun toimineesta rock-yhtye Noitalinna huraasta!. Noitalinna huraan!:n jälkeen Sepponen on soittanut lastenmusiikkiyhtye Tohtori Orff & Herra Dalcrozessa. Muita Sepposen levyttäneitä yhtyeitä ovat olleet Turta Leevi, Uzbekistanian Beasts ja Tilitants.
Lisäksi Hannu on vieraillut joillakin levyillä kuten Kolja- ja Musta köksä-yhtyeiden levyillä muusikkona ja Hannu on toiminut myös tuottajana muutamien artistien levyille.
Sepponen on työskennellyt myös lastentarhanopettajana ja puuseppänä.


title: Hannu Sepponen

text: Omien yhtyeiden lisäksi Sepponen on tehnyt lauluja myös muutamille artisteille kuten Loiskis-orkesterille. Hannu on säveltänyt lastenlauluja myös kahdelle Salossa soi-levylle.


title: Juuti

text: Juuti on suomalainen melko harvinainen etu- sekä sukunimi, joka on sukunimenä muun muassa seuraavilla henkilöillä:


title: Michael Burston

text: Michael ”Mick” Burston eli ”Würzel” (23. lokakuuta 1949 – 9. heinäkuuta 2011) oli englantilainen muusikko, joka tunnettiin parhaiten työstään Motörheadin kitaristina.


title: Michael Burston

text: Motörheadin albumien lisäksi hän julkaisi kaksi sooloalbumia, "Bess" ja "Chill-Out or Die". Hän esiintyi myös vierailevana artistina lukuisissa yhtyeissä Motörheadin jälkeen.


title: Michael Burston

text: Hän kuoli kardiomyopatian aiheuttamaan kammiovärinään.


title: Fatmata Fofanah

text: Fatmata Fofanah (s. 10. kesäkuuta 1985 Freetown, Sierra Leone) on bahrainilainen yleisurheilija, joka kilpailee pika-aitajuoksussa.


title: Fatmata Fofanah

text: Fofanah saavutti pronssia 100 metrin aitajuoksusta Guineaa edustaen Afrikan kisoista 2007 ajallaan 13,76 sekuntia. Hän sai seuraavana vuonna kultaa samalta matkalta Afrikan-mestaruuskilpailuista. Fofanah osallistui kesällä 2008 myös Pekingin olympialaisiin, joissa hän keskeytti ensimmäisellä kierroksella.


title: Fatmata Fofanah

text: Sierra Leonessa syntyneen Fofanahin perhe muutti Yhdysvaltoihin hänen ollessaan viisivuotias. Vuonna 2006 hän sai Yhdysvaltain kansalaisuuden lisäksi Guinean kansalaisuuden ja siirtyi edustamaan Guineaa. Nykyään hän edustaa Bahrainia.


title: Fatmata Fofanah

text: Myös Fatmatan veli Nabie on olympiatason yleisurheilija.


title: Fatmata Fofanah

text: "Lähde: IAAF"


title: Kalifornian intiaanit

text: Kalifornian intiaanit olivat Yhdysvaltain länsirannikon intiaaneja, joihin luetaan mm. shastat, pomot, hupat, miwokit, yanat ja chumashit. Kalifornian alue on luonnonoloiltaan hyvin vaihtelevaa, kosteista vuoristometsistä aroihin ja autiomaihin. Runsaasti kalaa, riistaa ja syötäväksi kelpaavaa kasviravintoa tuottavalla seudulla asutus oli tiheää.


title: Kalifornian intiaanit

text: Joidenkin heimojen yhteiskunta oli pitkälle eriytynyt ja yksityisomaisuuteen perustuva. Rahana käytettiin muun muassa kotilonkuoria. Kaliforniassa asui moneen suureen kieliryhmään kuuluneita intiaaneja. Silti niiden kulttuurit muistuttavat toisiaan. Ihmiset hankkivat elatuksensa muun muassa tammenterhojen keruulla, metsästyksellä ja monesti kalastuksellakin. Vain mohavet ja ehkä jotkut muut heimot viljelivät maata. Silti kaikki viljelivät tupakkaa. Yleensä alueen intiaanit olivat rauhallisia, mutta sotaisiakin heimoja joukossa oli. Heimojen välinen kauppa oli laajaa. 1800-luvun alussa eurooppalaiset toivat Kalifornian alueelle kulkutauteja, jotka tappoivat monia intiaaneja. Vuonna 1850 saapuivat amerikkalaiset valkoiset asuttajat idästä, mikä johti intiaanisotaan joissa intiaaneja surmattiin joukoittain. Kaliforniassakin intiaanien määrä oli alimmillaan vuoden 1900 tienoilla, minkä jälkeen määrä alkoi taas kasvaa.


title: Kalifornian intiaanit

text: Kalifornian intiaanien asuma-alueet olivat vuoristoissa, autiomaissa, sateisella rannikolla jne. Kalifornian intiaanien alueeksi olottui Etelä-Oregonista hieman Kalifornian rajan eteläpuolella, ja aivan itäisin Kalifornia ei kuulunut siihen. Rannikolla on metsäinen Coast Rangen vuoristo ja idässä myös metsäinen Sierra Nevada, joiden välissä alkujaan heinäaroa kasvanut, valkoisten viljelyyn ottama San Joaquin- ja Sacramento-jokien laakso. Kalifornian sateisuus vaihtelee kaakon kuivasta kaktusaavikosta koillisrannikon sateiseen. Mutta lounaisrannikolla on chaparral-pensaikkoa, jossa kasvaa lyhyitä tammia ja mäntyjä. Vaihtelevat luonnonolot johtivat hyvin suureen vaihteluun alueen eri kansojen kulttuureissa.


title: Kalifornian intiaanit

text: Keski-Kaliforniassa asuivat San Joaquinin ja Sacramenton jokilaaksossa elivät tammenterhojen korjaajat, pohjoisessa puoliksi paikallaan elävät kalastajat, etelässä asui lähinnä keräilyllä ja varhaiskantaisella maanviljelyllä eläneitä kansoja. Puolet alueen intiaaneista kuuluivat penutien kieliryhmään. Mm. tammenterhojen keruu ravinnoksi yhdisti monia alueen intiaaniheimoja. Toki ruokaa hankittiin muulla metsästyksellä, kalastuksella ja kasviravinnon mm juurien keruulla. Esimerkiksi wintujen elämä pohjautui lohen pyyntiin, peuran metsästykseen ja tammenterhojen keruuseen. Tammenterhoista sai syömistä estävän kitkeryyden pois rouhimalla, kuivaamalla ja monta kertaa vedessä liottamalla.


title: Kalifornian intiaanit

text: Joidenkin eläinten metsästys oli kiellettyä koska niitä pidettiin epäpuhtaina. Monet Kalifornian intiaaniheimot arvostivat omaisuutta ja kävivät sekä heimon sisäistä että heimojen välistä kauppaa. Yleensä ei viljelty maata keräiltävän kasviravinnon ollessa runsasta. Eteläiset tipai ja cahuilla-heimot viljelivät maata elämisen vuoksi, mutta monet Kalifornian kansat viljelivät tupakkaa, jota monin paikoin tyydyttiin vain keräilemään. rannikoilla nuijittiin tai pyydystettiin heittoaseilla hylkeitä, ja kerättiin rapua tai simpukoita. Sisämaassa tammenterhojen lisäksi syötiin muiden kasvien, mm. männyn, heinälajien ja muiden siemenkasvien siemeniä ja juuria, sekä etelässä myös kaktuksen ja yuccan hedelmiä.


title: Kalifornian intiaanit

text: Kalifornian asuntoja oli monenlaisia, useimmat muidenkin Pohjois-Amerikan alueiden intiaaneille tyypillisiä majamalleja. Asunnot olivat sisämaassa ja pohjoisella rannikolla pieniä kupolimaisia ja kartiomaisia majoja. niiden kehikko tehtiin riu-uista ja verhottiin risuilla, kaarnoilla tai laudoilla. Keskialangon talot olivat puoliksi maanalaisia, seiväskehikkorakenteisia ja mullalla peitettyjä kartiokattoisia "kuoppataloja". Etelän majat olivat taas kasvimateriaalille verhottuja riukukehikoita. Monissa kylissä oli valtava, jopa satoja ihmisiä majoittamaan pystyvä puoliksi maanalainen riittitalo. Monissa kylissä oli myös yleensä vain miesten käyttämä sauna. Joskus saunominen ja riitit tehtiin samassa talossa. Saunaa käytettiin rituaaliseen puhdistautumiseen ja monesti miesten kerhohuoneena.


title: Kalifornian intiaanit

text: Monet Kalifornian intiaanit olivat hyviä korintekijöitä, mutta keramiikan teon osasivat vain jotkut etelän kansat. Metsästykseen käytettiin keihästä, linkoa ja nousta, etelässä myös heittokeppiä, joka muistutti bumerangia, mutta ei leikkibumerangin tavoin palannut heittäjänsä käteen. Parhaat kiviterätyökalut kuten nuolenkärjet, keihäänkärjet ja veitset tehtiin obsidiaanista.


title: Kalifornian intiaanit

text: Tavaranvaihtojärjestelmä ja kauppareitit olivat laajoja. Ihmisten omaisuuserot saattoivat olla suuria. Esimerkiksi pomoja pidettiin taitavina korien tekijöinä. He tekivät koreja monista materiaaleista mm saran juuresta, kiinankuoresta, papyruksen juuresta ja vaivaispinjan juuresta. Kun muut Kalifornian intiaanit käyttivät korien teossa paria työtapaa, pomot käyttivät kuutta eri tapaa. Pomot elivät kolmessa ryhmässä meren rannalla, Russianjoen varrella ja Clearjärven ympärillä. Pomot käyttivät rahaa, ja myivät suolaa muille intiaaneilla. Pomojen yhteiskunta oli perhekeskeinen ja rikkaita suosiva, aluerajoihin pohjautuva. Pomot olivat rauhallisia, neuvottelunhaluisia ja kaupankäyntiin suuntautuneita. Esimerkiksi merenrannan ja sisämaan pomot vaihtoivat keskenään alueidensa tuotteita. Pomojen tanssit liittyivät mm. tammenterhojen saannin taanneiden henkien palvontaan.


title: Kalifornian intiaanit

text: Kalifornian pohjoisosissa asui tolowia jotka puhuivat athabasca-kieltä, ja joiden kulttuuri muistutti enemmän luoteisrannikon intiaanien kulttuuria. Tolowien elämää rytmittivät uskonnolliset seremoniat mm. tyttöjen aikuistumisseremonia, lääkäriksitulon tanssi, peurannahkatanssi, lohitanssi ja sotatanssi. Tolowien viholliset, algonkin-kieltä puhuvat yurokit edustivat Alaskaan asti ulottuvaa kulttuuria, johon kuului metsästys ja kalastus veneillä. Yurokeilla oli rahajärjestelmä, mm punapuukanootin saattoi ostaa 60 tikan päänahalla tai 12 hammassimpukan kuoresta tehdyllä ketjulla. Monista muista asioista asui maksaa, kuten morsiamesta, kalastuspaikasta, talosta, tammenterhoa tuottavasta maasta, rikoksesta korvausta uhrille jne. Samaani laskutti palveluksistaan, mutta joen yli kuljetettiin ilmaiseksi. Köyhiin ja rikkaisiin suhtauduttiin Yurokien parissa eri tavalla. Kuolleen mahdollinen omaisuus periytyi sukulaisille. Yleensä Kalifornian intiaanit olivat yleensä melko rauhallisia. Hoka-ryhmään kuuluneet mohave-heimot erosivat monista muista alueen intiaaniheimoista mm siksi, että sotivat säännöllisesti quechaneja vastaan. Mohavet olivat Kalifornian intiaaneista ainoita jotka varsinaisesti viljelivät maata. Mohavet viljelivät maissia, papuja ja kurpitsoja ja kävivät ahkerammin kauppaa kuin monet muut heimot. Mohavet saattoivat asua paikalla jo 2000 eaa. Mohavien kaivukeppi oli litteä ja kovapuinen toisin kuin Kalifornian intiaaneilla yleensä. Chumashit elivät tammanterhojen keruulla ja merikalastuksella, ja meren intiaanit vaihtoivat tuotteitaan sisämaan chumashien kanssa. Chumashit pyydystivät valaita, hylkeitä, merisaukkoja pitkillä luonnonasfaltilla tiivistetyillä, lankuista tehdyillä kanooteilla, joihin saattoi mahtua jopa 12 ihmistä. Verkot oli tehty meriheinästä, rannalla kaloja pyydettiin ansoilla ja myrkkykasveilla.


title: Kalifornian intiaanit

text: Koreja käytettiin tavaroiden säilytyksen ja kuljetukseen. Kaliforniassa kasvoi monien korien tekoon sopivia kasveja, pajua, kaislaa, saraa, plataaneja ja poppeleita. Kerätyn kasviaineksen alkukäsittely mm kuorinta oli korinpunonnan aikaavievin vaihe. Nykyajan pomot vartioivat punontataitoa, ja suhtautuvat työhönsä hartaudella ettei tule huonoja koreja.


title: Kalifornian intiaanit

text: Kaliforniassa asui ennen eurooppalaisten tuloa eri arvioiden mukaan 115 000–350 000 intiaania. Monesti esitetään arvioita 150 000–200 000 henkeä. Korkeimmat arviot vuoden 1500 intiaaniväkiluvusta liikkuvat noin 3–5 miljoonassa.


title: Kalifornian intiaanit

text: Alueen asutus hyvin oli joka tapauksessa tiheää kun sitä vertaa esim. esikolumbiaaniseen preeriaan ja havumetsiin. Asukastiheys oli silti melko pieni, korkeamman arvion mukaan vain noin 1,2 intiaania neliökilometrillä. Kalifornian intiaanien väentiheys oli nykyisten Yhdysvaltain, Alaskan ja Kanadan suurin niin laajalla alueella. Kansoja asui 21, joissa 113 kieltä/murretta. 21 kansan alaryhmiä, heimoja ja sukuja oli 250. Heimoja oli 40–50. Erään arvion mukaan Kaliforniassa oli 500 erillistä "pienheimoa", kussakin 50–500 jäsentä. Yhteiskunnan perusyksikössä perheessä oli keskimäärin 5,5 henkeä. Muilla yhteisöillä oli merkitystä. Esimerkiksi kuuluisan "viimeisen villin Kalifornian intiaanin" Ishin kansa oli yanat, joka jakaantui 4 ryhmään, joista Ishin ryhmä oli yahit.


title: Kalifornian intiaanit

text: Kaliforniaa kohtasi eurooppalaisten saapuessa todellinen väestökato, kun intiaaneja kuoli sairauksiin, nälkään ja valkoisten surmaamina. Keskimääräinen väestöarvio vuodelle 1770 on 200 000 henkeä, 1845 saattoi Kaliforniassa olla vielä jäljellä 80 000–90 000 intiaania. Vuonna 1880 Kalifornian intiaaneja oli jäljellä arviolta 20 000. Jos nämä arviot pitäisivät paikkansa, yksistään Kalifornian kultaryntäykseen liittynyt muuttoaalto tuhosi 75–80 % seudun intiaaneista. 1970-luvulla Kaliforniassa oli 100 000 siellä asuneiden ja muualta muuttaneiden intiaanien jälkeläistä, joista heimoihin kuuluneita 16 000.


title: Kalifornian intiaanit

text:
Kaliforniassa asui ihmisiä viimeistään noin 11 000 radiohiilivuotta sitten, jolloin viimeistään paleointiaanit varmasti saapuivat sinne. Joitain alueen asutuksia on väitetty hyvin vanhoiksi, jopa 19 000–50 000 vuoden ikäisiksi. Nämä ajoitukset ja löydökset ovat arkeologian parissa hyvin kiistanalaisia. Mikäli teoria siitä että paleointiaanit siirtyivät Amerikkaan pitkin jääkauden lopuilla jäätöntä Kanadan ja Alaskan rannikkoa ovat oikeita, Kalifornia saattoi olla vanhimpia Yhdysvaltain alueella asutettuja alueita. Varhaiset paleointiaanit olivat lähinnä suurriistan metsästäjiä. Noin 9000–8000 eaa alkoi elämäntapa jota luonnehti enemmän siementen keruu. Tämä lienee johtunut siitä, että metsästys ja/tai ilmastonmuutokset olivat hävittäneet useimmat suuret riistaeläimet. Monet Kalifornian varhaiset asuinpaikat ovat veden alla, koska vesi nousi jääkauden jälkeen holoseenin alussa. Tämä niin sanottu arkaainen vaihe kesti Kaliforniassa tuhansia vuosia. Myöhäisellä arkaaisella kaudella noin 4000/3000 – 2000 eaa syntyi alueelle selvästi tunnistettavia erilaisia paikalliskulttuureja. Arkaaista kautta luonnehtivat kuoppatalot ja jauhinkivet "metetes" ja" manos".
Arkaainen kausi jaetaan täällä monesti kausiin joita merkitään lyhenteillä Ex, Ey ja Ez jotka päättyivät kukin 4450 eaa, 2350 eaa ja 1350 eaa. Santa Barbaran salmessa oli runsaasti väkeä 6000 eaa, mutta väkiluku putosi vuosien 5000–3500 eaa välillä, harvaväkistä oli varsinkin 4000–3500 eaa. Tämä lienee liittynyt osin meren ja ilmaston muutoksiin, jotka vaikuttivat kalasaaliiseen ja syötäväksi kelpaaviin maakasveihin ja eläimiin. Merenpinnan nousu noin 5800–4000 eaa vähensi siemenrikasta rannikkotasankoa. Toisaalta meri oli tuolloin lämmin ja kaloille epäsuotuisa. Noin 5800 eaa ilmestyi rannikolle metsän sijaan avoimempi kasvillisuus. 4000 eaa meri oli viilentynyt, mutta maalla oli yhä kuumaa ja kuivaa. Väestö kasvoi nopeasti Ey- ja Ez-kausina.


title: Kalifornian intiaanit

text: Arkaaisella kaudella tapahtui jonkin verran tosin hidasta kehitystä ravinnon hankinnassa. Huhmaret ilmaantuivat Ey-kaudella noin 3500 eaa, jolloin Santa Barbaran salmen alueen väestö kasvoi nopeasti. Nopea väestönkasvu tällöin saattoi liittyä tehokkaampaan meripyyntiin, metsästykseen ja kasviravinnon hyväksikäyttöön. Samoin myöhemmällä varhaiskaudella silloin kun "puraistut" (side-notched) kolmiomaiset kärjet ilmestyivät, peuran ja merinisäkkäiden luiden määrä lisääntyi pyyntipaikoilla. Myöhemmällä arkaiasella kaudella luultavasti pyydystettiin enemmän avomerellä.


title: Kalifornian intiaanit

text: Erään näkemyksen mukaan jo Kalifornian nykyiset suuret kieliryhmät hoka, penuti, yuki ja uto-asteekit olisivat olleet suunnilleen myöhemmillä paikoillaan jo 2000–0 eaa, esim. Panuti Pohjois-Kalifornian itäisessä sisämassa ja jokilaakson ytimessä ja uto-asteekki Etelä-Kaliforniassa sekä erui hokan -ryhmät hajallaan eri puolilla Kaliforniaa.


title: Kalifornian intiaanit

text: Noin 1000 eaa alkaen monet Kalifornian heimot tekivät meille säilynyttä kalliotaidetta. Merkkejä nykyistä intiaaniheimoista alkoi esiintyä 500 eaa.


title: Kalifornian intiaanit

text: Espanjalaiset perustivat Kaliforniaan lähetysasemia 1769–1823, ja osa intiaaneista muutti näiden tuottamien vanhasta maailmasta tuotujen appelsiinien, persikoiden ym. runsaan ravinnon houkuttelemana lähetysasemien lähelle, mutta joutuivat sinne maaorjuuteen. Intiaaneja siirrettiin rannikolta ja läheiseltä sisämaan alueelta pakolla lähetysasemille yleensä armeijan avulla pakkokäännytettäväksi, vaikka intiaanit eivät ymmärtäneet espanjankielistä jumalanpalvelusta, joka heille suotiin ainoaksi hengelliseksi evääksi. Jossain määrin espanjalaiset käyttivät väkivaltaa, mutta olivat kapinoiden johtajiakin kohtaan melko lempeitä. Espanjalaiset vainoisivat julmasti jäljelle jääneitä villejä intiaaneja. Espanjalaisten intiaaneihin kohdistaman 65 vuotta kestäneen pakkovallan aikana kuoli arviolta 62 000 intiaaneja, syntyi 20 000 ja 21 lähetysasemaan koottiin 20 000 intiaania. Jäljelle jääneet lähetysasemaintiaanit elivät raskaasta käsityö- ja, puutarha- ja peltotyötaakasta huolimatta melko hyvin, mutta heistä oli tullut täysin espanjalaisista riippuvaisia orjia. Vuosina 1832–1833 Hudsonin lahden kauppakomppanian retki toi Kaliforniaan tauteja, jotka tappoivat arkeologisten löytöjen mukaan puolet alueen intiaaneista. Näin ollen 1830–1833 influenssa aiheutti suurta väestökatoa. Espanjalaiset lakkauttivat lähetysasemansa 1834–1836. Asemien 15 000 intiaania sai puolet viljelyalasta. Mutta suurin osa näistä kuoli, kun eivät osanneet hoitaa viljelyasioita espanjalaisten tapaan. Intiaanit eivät myöskään osanneet hankkia luonnosta ravintoa perinteisellä tavalla, ja niinpä he kuolivat tauteihin, nälkään ja valkoisten tarkoituksilla tekemiin murhiin. Valkoiset veivät intiaanien omaisuutta jea ottivat heitä orjiksi.


title: Kalifornian intiaanit

text: Jo vuonna 1848 kapteeni John Fremont terrorisoi retkellään Kalifornian intiaaneja.


title: Kalifornian intiaanit

text: Vuonna 1849 alkoi Kalifornian kultakuume, jolloin 80 000 valkoista saapui meriltä ja lännestä Kaliforniaan onneaan etsimään. Vuonna 1852 Kaliforniaan oli saapunut 200 000 valkoista, joiden omassakin keskuudessa järjestyksenpito oli huonoa, ja vahvemmat valkoiset tappoivat heikompia lainvalvonnan ollessa puutteellista. Intiaanit joutuivat riitoihin Kaliforniaan tulleiden uudisasukkaiden ja kullankaivajien takia mm siksi, että valkoiset ajoivat intiaanit reservaatteihin pois asuinsijoiltaan. Intiaaneja kuoli muun muassa tauteihin, valkoisten tekemiin julmiin joukkomurhiin ja nälkään reservaattien huonoille maille. Tämä sen takia että valkoiset veivät parhaat viljelymaat täälläkin intiaaneilta. Niinpä intiaaneja koottiin, joskus kahlittiin yhteen ja ajettiin muuttamaan pois valkoisten valtaamilta alueilta. Jalan tehdyissä pakkosiirroissa jätettiin armotta kuolemaan ne vanhukset, naiset ja lapset, jotka eivät jaksaneet kävellä


title: Kalifornian intiaanit

text: Kun hedelmättömille ja riistattomille maille ajetut intiaanit ryöstelivät henkensä pitimiksi valkoisten omaisuutta nälissään, valkoiset kostivat tämän tappamalla intiaaneja. Tämä oli helppoa, intiaanit eivät yleensä olleet tottuneet sotimiseen eikä heillä ollut tuliaseita. Pelkästään Yhdysvaltain armeija tappoi Kaliforniassa vuoteen 1860 mennessä 4500 intiaania, eikä tappamiselle silloinkaan näkynyt loppua. Myös maanviljelijät tappoivat intiaaneja. Monesti intiaanit joutuivat valkoisten orjiksi ja huonon kohtelun alle.


title: Kalifornian intiaanit

text: Valkoiset tekivät intiaanien kanssa 1851 ja 1852 sopimukset jotka takasivat turvaa intiaaneille, mutta nämä "löydettiin" vasta 1905. Vuonna 1860 alkuperäisestä intiaaniväestöstä oli jäljellä vain viidesosa.


title: Kalifornian intiaanit

text: Nälkäiset intiaanit hyökkäilivät vankkurikaravaanien kimppuun ja ryöstivät karjatiloja. Valkoiset tappoivat vuosina 1862–1867 3000–4000 intiaania, myös naiset ja lapset tuoden Kaliforniaan siellä aiemmin tuntemattoman päänahan nylyn.


title: Kalifornian intiaanit

text: Valkoisten tuomiin tauteihin ja 1800-luvun intiaanisodissa intiaanien määrä väheni nopeasti jolloin vuosina 1880–1900 saavutettiin Kalifornian intiaaniväestön aallonpohja eli 20 000–25 000 henkeä. Eräät arviot väittävät vähenemisen olleen vieläkin rajumpaa. Näiden tietojen mukaan Kaliforniassa oli kultakuumeen alun aikoina noin 100 000 intiaania, heitä oli vuonna 1890 vain 17 000.


title: Kalifornian intiaanit

text: Kalifornian intiaanit koostuvat/koostuivat kielellisesti monenlaista ryhmistä, joka kertoo luultavasti siitä että alueelle on vaeltanut aikojen saatossa monia eri intiaanikansoja. Toiset taas uskovat, että kielten erilaisuus johtuu siitä, että monet kansat ovat asuneet pitkään paikoillaan ja niin melko lähekkäistenkin kansojen kieli on päässyt eriytymään.


title: Kalifornian intiaanit

text: Etelä-Kaliforniassa asuvat serranot, lusenot jne kuuluvat tano-uto-aseekkiryhmään joka vallitsee Great Basinissa ja Meksikossa. Laajoilla alueilla Etelä- ja Keski-Kaliforniassa yleinen hokan-ryhmä käsittää mm maidut, costanoat ja yokutit. Chumashit lasketaan joskus hokaneihin mutta tämä on usein kiistetty. Ennen jousta ja nuolta kehitettyä keihänheitintä käyttäneitä chumasheja pidetään hyvin varhaisina tulokkaina.


title: Kalifornian intiaanit

text: Hokaneita on myös mm Kalifornian niemimaalla ja Arizonassa. Hokan-ryhmän heimot kartalta katsoen rikkoneen aiemman pomoista, esselen, salinan, achunawi ja shasta-heimoista jne koostuneen alueen. Näiden keskellä Keski-Kaliforniassa on yukiryhmän saarekkeet yuki ja wappo. Jotkut kytkevät hokaneihin Texasin coahuiltecant ja tonkawant sekä jotkut mesoamerikan heimot. Vaikka monien lähisuukuisten kielten yhteydet tunnetaan, esim hokan-ryhmän kytkökset kauemas ovat epävarmalla pohjalla.


title: Kalifornian intiaanit

text: Kalifornian keskilaaksossa ympäristöineen asuilaajempi hokaneihin kuulumaton penuti-ryhmä, joka kartalta katsoen näyttää pirstovat hokanien alueen. Penuti-ryhmän iltiaanit olivat alueen intiaaneista "eniten tyypillisiä kalifornialaisia". Laajan tulkinan mukaan se ulottui alkujaan mm kolumbian ylätasangolle Kolumbian ylätasangolle käsittää yokutit, miwokit ja costanot. Penutit luetaan joskus mayat kattavaan, jopa Peruun asti ulottuvaan makro-penutien ryhmään, jota läheskään kaikki kielentutkijat eivät tunnusta olleen olamassa. Penutien piirissä päällikön arvo oli monesti perinnöllinen, ja päällikkö saattoi olla nainen.


title: Kalifornian intiaanit

text: Yuki-wappo on oma pieni kieliryhmänsä, jota ei tavata muualla Kalifornian rannikolla.


title: Kalifornian intiaanit

text: Pohjois-Kalifornian rannikoilla elää luultavasti myös melko myöhään muualta muuttaneita algonkin ja athabasca-ryhmien heimoja, jotka ovat yleisempiä Kanadassa ja Alaskassa. Algonkineja täällä ovat mm yurokit ja wiyot. Athabasca-ryhmää ovat mm hupat ja wailakit. Lähialueen modocit ovat klamathin sukuisia.


title: Kalifornian intiaanit

text: Tolowa, Shasta, Karok, Yurok Hupa Whilikut, Chilula, Chimarike ja Wiyot


title: Kalifornian intiaanit

text: Suurin osa Kalifornian intiaaneista kuului penuti-, hokan- ja uto-asteekkiryhmiin, lisäksi oli pienempiä kielikuntia mm algonkin, athabasca, yuki sekä isolaattikieliä mm. chimariko, esselen, and karuk.


title: Kalifornian intiaanit

text: Eräs Kalifornian intiaaniheimojen lajittelu kieliryhmiin.


title: Tony Hawk: Shred

text: Tony Hawk: Shred on vuonna 2010 tehty rullalautailuaiheinen videopeli, joka on myös Tony Hawk’s -pelisarjan yhdestoista osa.


title: Amarildo Almeida

text: Amarildo Almeida (s. 15. maaliskuuta 1976) on guineabissaulainen entinen yleisurheilija, joka kilpaili pikajuoksussa.


title: Amarildo Almeida

text: Almeida osallistui olympialaisiin kerran, Atlantassa 1996. Hän juoksi tuolloin 100 metrin kilpailussa 20-vuotiaana, mikä tekee hänestä maansa historian nuorimman olympiaurheilijan. Almeida putosi jo ensimmäisellä kierroksella oltuaan eränsä kahdeksas eli toiseksi viimeinen. Hän kilpaili samalla matkalla myös MM-kisoissa 1997 ja 1999, mutta putosi molemmilla kerroilla ensimmäisen kierroksen jälkeen.


title: Amarildo Almeida

text: "Lähde: IAAF"


Muistoja pohjolasta – Valkoisen Suomen lauluja on 20 suosikkia -sarjassa vuonna 2002 ilmestynyt kokoelma-albumi.


title: Rochdale AFC

text: Rochdale AFC on jalkapalloseura Rochdalesta, Suur-Manchesterista, Englannista. Sen edustusjoukkue pelaa Englannin kolmanneksi korkeimmalla sarjatasolla ykkösliigassa, jonne se nousi keväällä 2014. Seuran kotikentälle Spotland Stadiumille mahtuu 10 249 katsojaa.


title: Rochdale AFC

text: Rochdale AFC perustettiin vuonna 1908, ja hyväksyttiin Manchester Leagueen. Seuraavana vuonna seura liittyi Lancashire Combinationiin, jonka mestaruuden voitti 1911 ja 1912. FA Cupiin Rochdale osallstui ensimmäisen kerran kaudella 1910–1911.


title: Rochdale AFC

text: Rochdale hyväksyttiin Englannin liigan 3. divisioonan pohjoislohkoon kaudelle 1921–1922, jolloin se jäi sarjassa viimeiseksi, mutta sijoittui toiseksi 1923–1924 ja 1926–1927. Albert Whitehurst teki kaudella 1926–1927 edelleen voimassa olevan seuraennätyksen 44 maalia, ja viiden kauden aikana hän teki yhteensä 117 maalia. Kaudesta 1930–1931 alkaen Rochdale sijoittui kuitenkin sarjan häntäpäähän joka kausi toiseen maailmansotaan saakka, kahdesti viimeiseksikin.


title: Rochdale AFC

text: Rochdale sijoittui kaudella 1957–1958 kymmenenneksi 3. divisioonan pohjoislohkossa, ja selviytyi sarjajärjestelmän uudistuksen myötä seuraavaksi kaudeksi uuteen 3. divisioonaan. Se jäi kaudella 1958–1959 sarjassa viimeiseksi pudoten 4. divisioonaan. Kaudella 1961–1962 Rochdale selviytyi liigacupin loppuotteluun ensimmäisenä ja edelleen ainoana neljännen sarjatason joukkueena, mutta hävisi kaksiosaisen finaalin Norwichia vastaan yhteismaalein 0–4.


title: Rochdale AFC

text: Rochdale sijoittui kaudella 1968–1969 4. divisioonassa kolmanneksi nousten 3. divisioonaan. Se pelasi sarjassa viisi kautta sijoittuen parhaimmillaan yhdeksänneksi kaudella 1969–1970, mutta putosi keväällä 1974 takaisin neljänteen divisioonaan. Se sijoittui sarjassa puolivälin alapuolelle joka kausi kevääseen 1989 saakka, kausilla 1977–1978 ja 1979–1980 viimeiseksi, ja oli 1980-luvun jälkipuoliskolla suurissa taloudellisissa vaikeuksissa.


title: Rochdale AFC

text: Rochdale selviytyi kaudella 1989–1990 ensimmäisen kerran FA Cupissa viidennelle kierrokselle, jolla hävisi Crystal Palacelle 0–1. Kaudella 2002–2003 seura pääsi ensimmäisen kerran uudelleennimetyn 3. divisioonan pudotuspeleihin, mutta hävisi Rushden & Diamondsille yhteismaalein 4–5. Seuraavalla kaudella Rochdale selviytyi toistamiseen FA Cupissa viidennelle kierrokselle.


title: Rochdale AFC

text: Rochdale pääsi nimensä kakkosliigaksi vaihtaneen sarjan pudotuspelien loppuotteluun Wembleylle keväällä 2008 mutta hävisi Stockportille. Seuraavalla kaudella seura hävisi pudotuspelien avauskierroksella Gillinghamille. Kaudella 2009–2010 Rochdale sijoittui kakkosliigassa kolmanneksi ja nousi 36 vuoden tauon jälkeen kolmanneksi korkeimmalle sarjatasolle. Muiden joukkueiden kannattajat olivat vuosien saatossa nimenneet neljännen sarjatason "Rochdale-divisioonaksi" seuran pelattua siellä vuosikymmeniä. Kahden ykkösliigakauden jälkeen Rochdale putosi takaisin kakkosliigaan, mutta nousi ykkösliigaan jälleen keväällä 2014.


title: On Parole

text: On Parole on brittiläisen heavy metal -yhtyeen Motörheadin esikoisäänite, jonka yhtye äänitti vuonna 1975, mutta yhtyeen silloinen levy-yhtiö United Artists ei uskonut levyn myyvän ja julkaisi levyn vasta vuonna 1979, kun yhtye oli suositumpi.


title: On Parole

text: Albumi on sisällöltään ja tyyliltään hyvin samankaltainen yhtyeen debyyttialbumin kanssa, joskin mukana on kappaleita joita debyytillä ei ole. Yhtyeen alkuperäinen rumpali, Lucas Fox äänitti yhtyeen kanssa kaikki albumin rumpuraidat, mutta hänet erotettiin yhtyeestä huumeidenkäyttönsä kyllästämän käytöksensä takia. Pian tämän jälkeen Phil Taylor pestattiin yhtyeen rumpaliksi, ja hän soitti kaikki rumpuraidat uusiksi "Lost Johnnyä" lukuun ottamatta. Phil oli viettänyt paljon aikaa yhtyeen seurassa, ja oli kyydinnyt Lemmyä studiolle autollaan. Albumin alkuperäinen tuottaja Dave Edmunds tuotti neljä kappaletta, "Lost Johnnyn", "Motorheadin", "Leaving Heren" ja "City Kidsin". Sitten hän teki sopimuksen Led Zeppelinin levy-yhtiön Swan Songin kanssa ja lähti sinne. Loput materiaalista tuotti Fritz Fryer.


title: On Parole

text: Levystä on julkaistu vuosien varrella monta eri versiota, erilaisilla kansilla ja kappalejärjestyksillä. Katso julkaisuhistoria.


title: On Parole

text: Yhtyeen silloinen kitaristi, Pink Fairiesissa kitaraa soittanut Larry Wallis laulaa levyllä kolme kappaletta, "On Parolen", "Foolsin" ja "Vibratorin", ja Lemmy laulaa loput jäljelle jääneet. Larryn mielestä olisi ollut hyvä, jos Phil olisi laulanut yhden kappaleen. He kokeilivat "City Kidsiä", mutta Lemmyn mukaan: "Se ei toiminut - hän kuulosti kahdelta kissalta, joita niitataan toisiinsa kiinni. Se oli niin hupaisaa, että nauraa hohotin maatilan pihalla polvillani, sateessa ! Meidän oli siis luovuttava ajatuksesta."


title: Jonas Bonnier

text: Jonas Bonnier (s. 1963) on ruotsalainen kirjailija ja yritysjohtaja, joka toimi sukuyhtiö Bonnierin toimitusjohtajana 1. tammikuuta 2008 alkaen vuoteen 2013 asti. Silloin hän muutti yhdysvaltoihin toimiakseen siellä Bonnier Corp.in hallituksen puheenjohtajana.


title: Jonas Bonnier

text: Bonnier on julkaissut useita kirjoja, jotka eivät ole menestyneet. Hänen romaaninsa "Helikopteriryöstö" ("Helikopterrånet", 2017) samalla nimellä tunnetusta pankkiryöstöstä sen sijaan nousi menestykseksi.


title: Skippy (televisiosarja)

text: Skippy () on australialainen televisiosarja, joka kertoo villin kengurun Skippyn ja Sonny-nimisen pojan ystävyydestä. 1960-luvun menestyssarjaa esitettiin yli 80 maassa. Päähenkilöä, Sonny Hammondia näytteli Gary Pankhurst. Tunnussävelmän sävelsi Eric Jupp.


title: Skippy (televisiosarja)

text: Suomessa sarja alkoi YLE TV1:ltä tammikuussa 1968 nimellä "Kenguru ja poika". Sarja alkoi uudelleen TV2:lla tammikuussa 1970, tällä kertaa nimellä "Skippy". Ruotsissa sarjaa ei esitetty, sillä psykologit katsoivat olevan lapsille vahingollista, että sarjassa annettiin ymmärtää eläinten osaavan puhua.


title: Skippy (televisiosarja)

text: Televisiosarjassa Skippyä esitti ainakin yhdeksän eri kenguruyksilöä. Skippy on naaraskenguru, minkä voi päätellä siitä, että Skippyllä on pussieläinnaaraille ominainen pussi. Skippy-kengurulla on televisiosarjassa kyky kommunikoida ihmisten kanssa ja tehdä muitakin sellaisia asioita, joita luonnonvaraiset kengurut eivät tee, kuten soittaa pianoa ja rumpuja, käyttää radiota, solmia ja avata solmuja, huijata rikollisia ja pelastaa luonnossa liikkujia.


title: Pöykkölän koulu

text: Pöykkölän koulu oli peruskoulu Rovaniemen Pöykkölässä. Ennen sen lakkautusta siinä toimi kaksi kakkosluokkaa ja yksi ykkösluokka. Se oli toiminnassa vuoden 2009 kevääseen saakka, jonka jälkeen Rovaniemen kaupunginhallitus päätti lakkauttaa koulun. Entisissä koulun tiloissa toimii nykyisin päiväkoti, joka sijaitsi samassa rakennuksessa koulun kanssa, joskin eri puolella rakennusta.


title: JFK: Reloaded

text: JFK: Reloaded on "historiallinen simulaattori", videopeli, joka on rakennettu muistuttamaan John F. Kennedyn salamurhaa. Se julkistettiin 22. marraskuuta 2004 (tapahtuman 41. vuosipäivänä). Pelin kehittäjät sanoivat tarkoituksenaan olleen "tuoda historia eloon" ja auttaa todistamaan Warrenin komission löydöt. Pelin tekijän "Traffic Softwaren" mukaan pelin päämääränä oli "ennallistaa todennäköisimmät tapahtumaketjut siitä, mitä tapahtui 1963-11-22". Pelaaja voi omilla taidoillaan auttaa todistamaan, että Oswaldilla oli sekä "keinot että taidot tehdä rikos" ja siten todistaa komission päätelmät oikeiksi. Peliä myytiin aluksi hintaan US$4.99, mutta on sittemmin vapaasti ladattavissa.


title: JFK: Reloaded

text: "JFK: Reloaded" asettaa pelaajan väitetyn murhaajan Lee Harvey Oswaldin rooliin. Pelaaja saa pisteitä sen mukaan, kuinka tarkasti hän pystyy seuraamaan Warrenin komission raportin mukaista tapahtumien kulkua: ensimmäinen laukaus oli ohilaukaus, toinen osui JFK:n kaulaan ja kuvernööri Connallyyn sekä kolmas JFK:n päähän. Pelaaja on sijoittuneena kirjavaraston ikkunaan kiikarikiväärin kanssa juuri ennen kuin Kennedyä kuljettava limusiini tulee kulman takaa noin 28 sekuntia ennen ensimmäistä laukausta. Hiirellä ohjataan tähtäintä ja ammutaan. Pelaaja on vapaa ampumaan heti pelin alettua ja voi ampua maksimissaan 39 luotia. Vain kolmesta ensimmäisestä saa pisteitä, muista tulee miinuspisteitä. Peli päättyy, kun limusiini katoaa tunneliin tai tietty määrä aikaa on kulunut pelin alusta.


title: JFK: Reloaded

text: Pelin hahmoja kutsutaan "näyttelijöiksi", laukausten jälkeen "agentti" juoksee limusiinin taakse, kuten oikeastikin tapahtui. Jos pelaaja onnistuu ampumaan viimeisen laukauksen oikea-aikaisesti ja osuu "JFK:n" päähän, "Jackie Kennedy" syöksyy peräluukun päälle, oikeaa tapahtumaa mukaillen. Pelaaja voi katsoa uusinnan tapahtumasta Zapruder-filmin tapaan (kaiuttimista kuuluu kaitafilmikameran hurinaa). Mahdollisia kuvakulmia on kaikkiaan 12, muun muassa "luotikamera" ja vapaasti aseteltava kamera. Tämän jälkeen näytetään limusiinia kohti ammuttujen laukausten ballistiikka ja luotien lentoradat. Pelin tilastot voi tallettaa. Pelin maksimipistemäärä on 1000. Pelistä järjestetyssä kilpailussa suurin rekisteröity pistemäärä oli 784.


title: JFK: Reloaded

text: Alkuperäisen pelin luotien lentorata ei vastannut täysin käytettyjä luoteja ja peliin onkin saatavilla päivitys, jossa asia on korjattu; päivitys mahdollistaa myös ampumisen muista väitetyistä ampumapaikoista, kuten ruohokukkulalta etuviistosta ja Dal-Tex-rakennuksesta Dealy Plazalla sekä lisää ihmisjoukkoja teiden varsille.


title: JFK: Reloaded

text: Presidentti J.F.Kennedyn veli senaattori Edward M. Kennedy kuvaili peliä "...despicable." (halveksittavaksi) ja senaattori Joseph Lieberman kuvaili sitä "sairaaksi" . "Children NOW" -organisaatio, joka haluaa turvallisempaa mediaa lapsille, kiisti "Traffic Median" väitteet "opettavaisuudesta". Peli opettaa heidän mukaansa ainoastaan "kuinka toimia salamurhaajana". Peli ei ole tarkoitettu lapsille.


title: JFK: Reloaded

text: Kirk Ewing, Trafficin Managing Director sanoi "vilpittömästi uskovansa, että jos tarpeeksi ihmisiä osallistuu, voimme todistaa lopullisesti ettei ketään muita osallistunut Kennedyn salamurhaan".


title: JFK: Reloaded

text: "" -tvsarjan jaksossa "Raw"(2005), uusnatsien "BlitzkriegKids.com"-sivustolla oli linkki peliin. Etsivä John Munch, joka ihailee Kennedyä ja uskoo moniin siihen liittyviin salaliittoteorioihin, kiinnittää huomiota siihen, jolloin etsivä Odafin "Fin" Tutuola vakuuttaa toverinsa, ettei se ole sellaista, jonka tämä haluaisi nähdä.


title: Aliann Pompey

text: Aliann Tabitha Omalara Pompey (s. 9. maaliskuuta 1978 Georgetown) on guyanalainen yleisurheilija, joka kilpailee pikajuoksussa.


title: Aliann Pompey

text: Pompey osallistui olympialaisiin ensimmäistä kertaa Sydneyssä 2000. Hän toimi kisojen avajaisissa maansa lipunkantajana ja kilpaili 400 metrin matkalla, jossa hän putosi puolivälierissä. Pompey pääsi vuonna 2001 MM-välieriin samalla matkalla sekä sisä- että ulkoratojen kisoissa. Hän voitti kultaa Kansainyhteisön kisoista 2002 juostuaan 400 metrin matkan 51,63:ssa sekunnissa ja sai seuraavana vuonna pronssia Pan-Amerikan kisoissa, joissa hän kellotti ajan 52,06. Pompey kuitenkin putosi jo välierissä Birminghamin MM-hallikilpailuissa ja alkuerissä Pariisin MM-kisoissa 2003.


title: Aliann Pompey

text: Pompey oli Ateenan olympialaisissa 2004 toista kertaa peräkkäin maansa lipunkantaja. Hän pääsi 400 metrillä välieriin, joissa hän putosi sijoituttuaan eränsä viidenneksi. Pompey jäi alkueriin MM-kisoissa 2005 ja sisäratojen MM-kilpailuissa 2006, kunnes selvisi jälleen välieriin Osakan MM-kisoissa 2007. Hän oli välierissä myös Pekingin olympialaiset 2008, joissa hän jäi kolmen sekunnin kymmenesosan päähän finaalipaikasta.


title: Aliann Pompey

text: Pompey juoksi Berliinin MM-kisoissa 2009 välierissä ennätyksensä 50,71, muttei päässyt finaaliin saakka. Hän sijoittui viidenneksi Sisäratojen MM-kisoissa 2010 ja voitti samana vuonna hopeaa Kansainyhteisön kisoista. Daegun MM-kisoissa 2011 hän karsiutui alkuerissä. Istanbulin sisäratojen MM-kilpailuissa 2012 hän keskeytti 400 metrin välierissä. Lontoon olympialaisissa hän karsiutui välierissä.


title: Aliann Pompey

text: Pompey pitää hallussaan maansa ennätystä ulkoradoilla 200 ja 400 metrin matkoilla, jonka lisäksi hänellä on Guyanan sisäratojen ennätys 400 metriltä.


title: Aliann Pompey

text: "Lähde: IAAF"


title: AABA-rakenne

text: AABA-rakenne on yleinen populaarimusiikin kappalerakenne. Yleensä 32 tahdin mittaisena soitettavassa rakenteessa soitetaan ensin kahdeksan tahdin mittainen A-osio, joka sen jälkeen toistetaan joko samanlaisena tai varioituna. Tämän jälkeen soitetaan kahdeksan tahdin mittainen B-osa, joka eroaa A-osasta melodialtaan ja on joskus myös eri sävellajissa. B-osan jälkeen A-osa toistetaan. A-osan melodiaa varioidaan usein toisella ja kolmannella toistolla.


title: AABA-rakenne

text: Yhdysvaltalaiset Tin Pan Alley -säveltäjät käyttivät AABA-muotoa yleisesti, ja 1920-luvun puolivälissä siitä tuli pääasiallinen kappalerakenne yhdysvaltalaisessa populaarimusiikissa. Nykyaikaisessa valtavirran populaarimusiikissa AABA-rakenne sen sijaan on harvinaisempi kertosäkeen yleistyttyä.


title: AABA-rakenne

text: Esimerkkejä AABA-rakennetta käyttävistä kappaleista ovat muun muassa Veikko Samulin ”Tahdon olla sulle hellä”, George Gershwinin ”I Got Rhythm” ja Harold Arlenin ”Over the Rainbow”. Cole Porterin ”Love for Sale” käyttää pidennettyä AABA-rakennetta 16 tahdin mittaisilla A- ja B-osioilla.


title: Humaljärvi

text: Humaljärvi on yksi Kirkkonummen suurimmista järvistä. Se sijaitsee vajaa viitisen kilometriä Kirkkonummen keskustasta pohjoiseen. Järven rannalla oli yleinen uimaranta, joka oli sallittu myös koirille, mutta sen ylläpito on lopetettu.


title: Humaljärvi

text: Humaljärven tärkeimmät saaliskalat ovat kuha, ahven ja hauki. Kuhan osuus on lähes kolmasosa kokonaissaaliista johtuen istutuksista ja luontaisesta lisääntymisestä.


title: Humaljärvi

text: Humaljärven vesikasvillisuus on järven rehevyys huomioiden varsin niukkaa.


title: Humaljärvi

text: Suomen Sokeri Oy säännöstelee järveä turvatakseen raakavedensaannin kuivina aikoina.


title: Tunisiankilpikonna

text: Tunisiankilpikonna ("Testudo graeca nabeulensis") on kannuskilpikonniin kuuluva maakilpikonna. Se kuvailtiin vuonna 1989 omana lajinaan "Testudo flavominimaralis" ja vuonna 1990 sen tieteelliseksi nimeksi vaihdettiin "Furculachelys nabeulensis", mutta se on sittemmin luokiteltu espanjankilpikonnan alalajiksi.


title: Tunisiankilpikonna

text: Tunisiankilpikonnan pystyy tunnistamaan muun muassa kilpikonnan päälaen suomuista. Tunisiankilpikonnalla on silmien välissä päälaessa kolmiomainen joukko vaaleankeltaisia suomuja. Kilpikonnan raajoissa on yleensä myös muutamia tummia suomuja.


title: Tunisiankilpikonna

text:
Tunisiankilpikonna on muihin kannuskilpikonniin nähden pienikokoinen. Urosten koko täysikasvuisena on noin 13cm ja naaraiden 16cm.
Tunisian maakilpikonnat ovat muihin maakilpikonna lajeihin nähden hoikempia. Tunisiankilpikonna ei talvehdi eikä siksi tarvitse ylimääräistä rasvaa.


title: Tunisiankilpikonna

text:
Tunisiankilpikonna on suosittu lemmikki pienen kokonsa, värityksensä ja aktiivisuutensa vuoksi. Lajia tulee hoitaa hellävaraisemmin kuin muita maakilpikonnalajeja, eikä laji siksi sovellu lemmikiksi kokemattomalle omistajalle.
Laji on todella herkkä muiden maakilpikonnalajien bakteereille, eikä siksi tulisi asustaa samassa terraariossa muiden maakilpikonnalajien kanssa.


title: Tunisiankilpikonna

text: Laji vaattii riittävästi lämpöä ja oikeanlaisen elinympäristön. Tunisiankilpikonna asustaa luontaisesti trooppisella aavikkomaastolla, eikä talvehdi. Tunisiankilpikonnan horrostaminen vankeudessa on todettu johtamaan kilpikonnan kuolemaan. Kilpikonna tarvitsee lämpimän ja hyvinvalaistun terraarion talvellakin. Ulkona kilpikonnaa voi pitää kesäisin, kun on riittävän lämmintä. Kilpikonnaa ei saa altistaa kylmälle, vedolle tai jatkuvalle kosteudelle.


title: Tunisiankilpikonna

text:
Tunisianmaakilpikonna syö ainoastaan kasviksia.
Vankeudessa elävälle maakilpikonnalle tulisi syöttää 80% vihreitä kasviksia ja 20% vihanneksia kuten tomaattia ja paprikaa. Ruuaksi kelpaavat Suomalaiset rikkakasvit, voikukasta piharatamoon.


title: Overnight Sensation

text: Overnight Sensation on Motörheadin studioalbumi. Se on ensimmäinen albumi kokoonpanolla Lemmy Kilmister, Phil Campbell ja Mikkey Dee. Yhtyeen pitkäaikainen kitaristi Würzel (Michael Burston) jätti yhtyeen edellisen vuoden 1995 "Sacrifice"-albumin valmistuttua. Tämän jälkeen syntyi yhtyeen loppuun asti kasassa oleva kokoonpano, kun kitaristi Phil Campbell halusi soittaa yhtyeessä yksin kitaraa. Levy on myös ensimmäinen yhtyeen albumi sitten vuoden 1980 "Ace of Spades" LP:n, kun levyn kannessa on yhtyeen jäsenet kuvassa.


title: Overnight Sensation

text: Lemmyn mukaan uusien kappaleiden kirjoittaminen keikkailun lomassa kesti noin neljä viikkoa ja niiden äänittäminen studiossa toiset neljä viikkoa. Lemmy kertoi levyn äänityksistä, että "Levyn äänitykset menivät samalla lailla kuin ennenkin, sillä erolla että nyt meitä oli vain yksi vähemmän. Tunnelma oli hieman kireä, koska ainoana kitaristina Phil koki, että hänen harteilleen oli kasattu paljon, kuten olikin. Hänellä oli siis lisäpaineita, mutta hän selvisi niistä hyvin. "Overnight Sensation" oli hänelle hyvä albumi". Yhtyeen rumpali Mikkey Dee soitti levyn rumpuraidat tällä kertaa yhden päivän aikana.


title: Overnight Sensation

text: Kaikki kappaleet kirjoittanut Lemmy Kilmister, Phil Campbell ja Mikkey Dee, ellei toisin mainita.


title: Joseph Radetzky

text: Johann Joseph Wenzel Anton Franz Karl, kreivi Radetzky von Radetz (2. marraskuuta 1766 Třebnice, Böömi – 5. tammikuuta 1858 Milano, Italia) oli tšekkiläissyntyinen kreivi ja Itävallan armeijan sotamarsalkka, joka kukisti italialaisten yritykset irtautua Itävallasta vuosina 1848–1849. Radetzky loi kaikkiaan yli 70 vuotta kestäneen uran Itävallan armeijassa. Johann Strauss vanhempi sävelsi hänen kunniakseen tunnetun Radetzky-marssin.


title: Joseph Radetzky

text: Radetzky liittyi Itävallan armeijaan vuonna 1784. Hän palveli Itävallan–Turkin sodassa 1787–1792, Ranskan vallankumoussotien alkuvuosina Hollannissa sekä 1796–1797 Italiassa Napoleonin vastaisella sotaretkellä. Vuonna 1805 hän yleni kenraalimajuriksi ja toimi komentajana Italiassa. Radetzky oli yksi liittoutuneiden lahjakkaimpia ja tehokkaimpia komentajia Napoleonin sotien aikana. Hän osallistui vuonna 1809 Wagramin taisteluun sotamarsalkkaluutnanttina ja samana vuonna hänestä tuli Itävallan armeijan pääesikunnan päällikkö. Hän pyrki uudenaikaistamaan maan asevoimia, mutta rahoituksen puute muodostui ongelmaksi.


title: Joseph Radetzky

text: Vuonna 1813 Radetzky toimi Karl Philipp zu Schwarzenbergin esikuntapäällikkönä ja vaikutti kuudennen liittokunnan päätöksentekoon, varsinkin Leipzigin taistelun suunnitteluun. Hän osallistui Pariisin valtaukseen maaliskuussa 1814 ja myös Napoleonin kukistumista seuranneeseen Wienin kongressiin. Tämän jälkeen Radetzky palasi pääesikunnan päälliköksi, mutta epäonnistuttuaan toistamiseen yrityksessään uudistaa maan armeijaa hän jätti tehtävänsä.


title: Joseph Radetzky

text: Vuodesta 1829 alkaen Radetzky oli puolittain eläkkeellä ja toimi Olmützin (nyk. Olomouc Tšekissä) linnakkeen komentajana. Hänet kuitenkin kutsuttiin kaksi vuotta myöhemmin takaisin aktiivipalvelukseen Italian joukkojen ylipäälliköksi. Radetzky ylennettin vuonna 1836 sotamarsalkaksi ja hän jäi uudelleen eläkkeelle. Hänet kuitenkin kutsuttiin jälleen palvelukseen vallankumousvuonna 1848. Radetzky murskasi separatistisen kumouksen Itävallalle kuuluneessa Pohjois-Italiassa lyömällä italialaiset Custozan (1848) ja Novaran (1849) taisteluissa. Vuosina 1848–1857 hän toimi Itävallalle kuuluneen Lombardia-Venetsian kuningaskunnan kuvernöörinä ja ylipäällikkönä, halliten rautaisella otteella. Hän oli samalla myös varakuningas.


title: Joseph Radetzky

text: Radetzky oli suosittu sotilaidensa keskuudessa ja hänet tunnettiin lempinimellä Vater Radetkzy (”Isä Radetzky”). Hänelle pystytettiin vuonna 1858 muistomerkki Prahan Malostranské náměstí -aukiolle ja vuonna 1892 ratsastajapatsas Wienin Ringstraßelle. Prahan patsas poistettiin paikaltaan vuonna 1919.


title: Seitsemän miekkaa

text: Seitsemän miekkaa (, "Qī Jiàn") on vuonna 2005 ensi-iltansa saanut hongkongilainen wuxiaelokuva. Elokuvan on ohjannut Tsui Hark, joka myös käsikirjoitti elokuvan yhdessä Cheung Chi-singin ja Chun Tin-namin kanssa. Pääosassa esiintyivät Donnie Yen, Leon Lai, Charlie Yeung, Sun Honglei, Lu Yin ja Kim So-yeon.


title: Seitsemän miekkaa

text: Suomessa elokuvan ensi-ilta pidettiin 23. joulukuuta 2005.


title: Seitsemän miekkaa

text: 1660-luvun Kiinassa on tullut vallan vaihdos, kun Ming-dynastian tilalle on noussut Qing-dynastia. Maan uusi keisari päättää komentaa Liekkituulen johtamaa palkka-armeijaa tappamaan kaikki taistelulajien harrastajat niin lapset, kuin vanhukset. Taivas ja maa niminen yhteistö kuitenkin kapinoi heitä vastaan ja mestarinsa Fu Qingzhun johdolla taistelevat palkka-armeijaa vastaan suojellakseen kyläänsä ja sen asukkeja. Kylän seitsemän miekkataituria saavat käsiinsä seitsemän erikoismiekkaa, jotka on kätketty Taivaanvuoren lumisille rinteille.


title: Seitsemän miekkaa

text: Elokuva kuvattiin Xinjiangissa, Kiinassa. Kaupungin rajusti vaihteleva sää tuotti usein ongelmia kuvauksissa. Tämän vuoksi elokuvan jälkituotannossa valaistus oli suurin ongelma korjattavaksi.


title: Hälleforsinkoira

text: Hälleforsinkoira on hirvenmetsästyksessä käytettävä koira, joka kuuluu pystykorvien ja alkukantaisten koirien ryhmään (nro 5). Vaikka rotu ei ole FCI:n hyväksymä, Suomen Kennelliitto on tunnustanut sen.


title: Hälleforsinkoira

text: Hälleforsinkoira on selvästi metsästyskoiratyyppinen pystykorva, jonka koko vaihtelee keskikokoisesta suureen. Se on suorakaiteen muotoinen eli rungon pituus on jonkin verran säkäkorkeutta suurempi. Se on voimakas ja ryhdikäs. Selkä on suora ja voimakaslihaksinen. Sen pää on pitkänomainen ja kiilanmuotoinen.


title: Hälleforsinkoira

text: Hälleforsinkoiran peitinkarva on karkeaa aluskarvaa pitempää. Aluskarva on pehmeää, tiivistä ja runsasta kellanvalkeaa. Turkki on kellanpunainen, kuono tumma.


title: Hälleforsinkoira

text: Hälleforsinkoira on luonteeltaan itsevarma, sosiaalinen ja ihmisystävällinen. Se kaipaa runsaasti liikuntaa, eikä siten sovellu omistajalle, jolla ei ole aikaa koiralle myös metsästyskauden ulkopuolella. Se ei sovellu usean henkilön hallittavaksi.


title: Hälleforsinkoira

text: Rotu on saanut alkunsa Hälsinglandissa Keski-Ruotsissa 1930-luvulla. Siellä erityyppisiin hirvikoiriin sekoittui venäläisiä otsjakkilaikoja (länsisiperianlaika), mistä muodostui myöhemmin nykyisen hälleforsinkoiran kantapopulaatio. Todennäköisesti rotuun on sekoittunut myös jämtlanninpystykorvaa, suomenpystykorvaa ja norjanharmaahirvikoiraa.


title: Radetzky

text: Radetzky voi tarkoittaa seuraavia:


title: Radetzky-marssi

text: Radetzky-marssi on Johann Strauss vanhemman vuonna 1848 säveltämä sotilaallinen marssi. Kappaleen nimi viittaa marsalkka Joseph Radetzkyyn, joka saavutti samana vuonna voiton Custozan taistelussa. Kappale on erittäin tunnettu ja käytetty juhlamarssina myös ei-sotilaallisissa yhteyksissä. Se on aina Wienin filharmonikkojen uudenvuodenkonsertin päätöskappaleena. Radetzky-marssin kohdalla poikkeuksellisesti pidetään hyväksyttävänä, että yleisö lyö tahtia musiikin mukana.


title: Eeno Pusa

text: Enok (Eeno) Pusa (1. tammikuuta 1888 Pyhäjärvi Vpl – 9. huhtikuuta 1975 Helsinki) oli kansanedustajana kolmeen otteeseen, ensin valittuna kahdesti Suomen Sosialidemokraattisesta Puolueesta ja myöhemmin Työväen ja Pienviljelijäin Sosialidemokraattisesta Liitosta.


title: Eeno Pusa

text: Pusa kävi kansakoulun ja sen jälkeen käsityöläis- ja ammattikoulun iltakurssin. Hän oli maanviljelijänä Viipurin maalaiskunnassa ennen sotia 1910–1939 ja uudestaan 1941–1944. Hän oli naimisissa kahdesti, ensimmäinen puoliso kuoli 1947, ja hän solmi toisen avioliiton 1974.


title: Eeno Pusa

text: Pusa kuului Sosialidemokraattisen eduskuntaryhmään 1945–1951 ja 1955–1958, ja Työväen ja pienviljelijäin sosialidemokraattinen liittoon 1961–1962. Hän oli presidentin valitsijamiehenä vuoden 1956 presidentinvaalissa. Hänelle myönnettiin kunnallisneuvoksen arvonimi 1950.


title: Eeno Pusa

text: Pusa oli perustamassa Kannakselle maatalouskerhotoimintaa 1920-luvulla ja oli aktiivinen vielä 1950-luvulla, jolloin hän vei päätökseen 4H-säätiön perustamisen ja lahjoitti sille peruspääomaksi miljoona markkaa.


title: Mikko Hult

text: Mikko Olavi Hult (22. maaliskuuta 1915 Rautalampi – 6. toukokuuta 1993 Hankasalmi) oli kansanedustaja ja pienviljelijä.


title: Mikko Hult

text: Hult oli kansanedustaja 1954–1962, josta ajasta hän kuului ensin Sosialidemokraattiseen eduskuntaryhmään 29.3.1954–21.7.1958, sitten Sosialidemokraattisen opposition eduskuntaryhmään 22.7.1958–5.5.1959 ja lopuksi Työväen ja pienviljelijäin sosialidemokraattinen liittoon 6.5.1959–19.2.1962. Hän oli Rautalammin kunnanvaltuuston jäsen ja sen puheenjohtaja.


title: Soho (täsmennyssivu)

text: Soho voi tarkoittaa ainakin seuraavia asioita:


title: Armas Härkönen

text: Armas Härkönen (1. lokakuuta 1903 Joroinen – 2. syyskuuta 1981 Varkaus) oli suomalainen agrologi, piirikonsulentti ja pienviljelijä. Hän toimi kansanedustajana vuosina 1958–1962.


title: Armas Härkönen

text: Härkönen kävi maamieskoulun vuonna 1926 ja maamiesopiston vuonna 1929. Hän toimi vuosina 1930–1949 Pienviljelijäin liiton koetoiminnan hoitajana ja samalla Uudenmaan, Itä-Hämeen ja Kymenlaakson neuvojana ja vuodet 1949–1958 Etelä-Savon piirikonsulenttina. Vuodesta 1940 Härkönen oli myös pienviljelijä Joroisissa.


title: Armas Härkönen

text: Vuoden 1956 presidentinvaalissa Härkönen oli presidentin valitsijamies. Vuoden 1958 eduskuntavaaleissa Härkönen valittiin kansanedustajaksi Mikkelin läänin vaalipiiristä Sosialidemokraattisen opposition listalta. Hän oli eduskunnassa ensin Sosialidemokraattisen opposition eduskuntaryhmässä 22. heinäkuuta 1958 – 5. toukokuuta 1959 ja sitten Työväen ja pienviljelijäin sosialidemokraattisessa liitossa 6. toukokuuta 1959 – 19. helmikuuta 1962.


title: Armas Härkönen

text: Härkönen oli myös Joroisten kunnanvaltuuston jäsen ja kunnanhallituksen puheenjohtaja.


title: Venetin koulu

text: Venetin koulu oli koulurakennus Venetin kylässä Kolarin kunnassa Lapin maakunnassa. Koulussa oli peruskoulutason opetusta. Sen toiminta lakkautettiin vuonna 1988. Nykyään koulu toimii asuinrakennuksena.


title: Juan López

text: Juan López tai Juan Lopez voi viitata seuraaviin henkilöihin:


title: Nadya Suleman

text: Nadya Denise Doud-Suleman (syntymänimeltään Natalie Denise Suleman; 11. heinäkuuta 1975), tunnetaan mediassa nimellä Octomom, on yhdysvaltalainen nainen, joka tuli kansainväliseen julkisuuteen monisikiöraskaudestaan tammikuussa 2009. Hän synnytti kahdeksan lasta (kuusi poikaa, kaksi tyttöä) hedelmöityshoitojen avulla. Sulemanin kahdeksikko on toinen Yhdysvalloissa ja kolmas koko maailmassa syntynyt. Edellinen ja ensimmäinen elossa syntynyt kahdeksikko syntyi Yhdysvalloissa vuonna 1998. Maailman ensimmäinen vauvakahdeksikko syntyi vuonna 1967 Méxicossa, mutta kaikki vauvat menehtyivät 14 tunnin sisällä syntymästään.


title: Nadya Suleman

text: Suleman aloitti hedelmöityshoidot 21-vuotiaana vuonna 1997. Vuonna 2001 hän synnytti ensimmäisen lapsensa, pojan nimeltä Elijah. Ensimmäisen tyttärensä synnyttyä vuonna 2002 Suleman kärsi stressistä, paranoidisista taipumuksista ja masennuksesta, mutta hän päätti jatkaa hoitoja, jotka johtivat vielä kolmeen peräkkäiseen raskauteen. Hedelmöityshoitojen tuloksena hän sai yhteensä kuusi lasta (neljä poikaa, kaksi tyttöä).


title: Nadya Suleman

text: Vuonna 2008 Sulemanilla oli kuusi alkiota jäljellä edellisistä hedelmöityshoidoista. Hän halusi istuttaa kohtuunsa ne kaikki, vaikka hänellä oli jo ennestään kuusi lasta. Yhdysvalloissa maksimimäärä alkioita, joita yleensä istutetaan hedelmöityshoidoissa, on kolme. Suleman perusteli valintaansa myöhemmin sillä, ettei hän halunnut pakastettuja alkioita tuhottavan ja ettei hän uskonut kaikkien alkioiden kiinnyttävän kohdun seinämään. Oletettavasti kuusi alkiota istutettiin ja kaksi niistä jakautui aiheuttaen yhteensä kahdeksan alkiota. Aika on kuitenkin osoittanut, etteivät ketkään lapsista olisi identtisiä kaksosia.


title: Nadya Suleman

text: Uutiset Sulemanin kahdeksikosta ovat aiheuttaneet mediasensaation. Suuren yleisön vastaanotto on ollut suurelta osin negatiivista ja sisältänyt jopa tappouhkauksia. Tilannetta ei ole auttanut se, että yleisö tietää Sulemanin saaneen jo ennen kahdeksikkoa kuusi lasta hedelmöityshoitojen avulla. Monet ovat ilmaisseet huolensa siitä, että Sulemanin päätös kahdeksikosta luo vain uutta rasitusta veromaksajille. Suleman on esiintynyt useissa televisio-ohjelmissa, kuten "Oprah"-talk show'ssa sekä "Dr. Philissä". Lisäksi hän on antanut useita haastatteluita eri medioille saadakseen rahat lastensa elättämiseen.


title: Nadya Suleman

text: Kahdeksikon juhliessa ensimmäistä syntymäpäiväänsä 26. tammikuuta 2010 Suleman kertoi "People"-lehdelle "En saa paljoa unta, noin kaksi tai kolme tuntia yössä. Mutta jatkan eteenpäin elämässäni ja yritän olla niin hyvä äiti kuin pystyn".


title: Castafioren korut

text: Castafioren korut () on belgialaisen sarjakuvataiteilija Hergén tekemä 21. Tintti-sarjakuva. Se julkaistiin ensimmäisen kerran "Tintin"-lehdessä vuosina 1961–1962. Suomeksi se julkaistiin Heikki ja Soile Kaukorannan suomentamana vuonmna 1974. Albumin kustansi Otava.


title: Castafioren korut

text: Tarinassa Tintin hyvä ystävä Bianca Castafiore saapuu vierailulle. Toisin kuin muut Tintti-sarjakuvat Castafioren korut ei ole seikkailukertomus, sillä tapahtumapaikka on koko ajan Haddockin kotikartano Moulinsartin linna, jonka professori Tuhatkauno osti Haddockin kodiksi Rakham Punaisen aarteen lopussa. Tintin hahmo muuttuu myös hieman. Hän ei enää hakeudu seikkailuihin, vaan joutuu niihin ympäristön vaikutuksesta. Lisäksi Tintin ystävällisyyttä ja auttavaisuutta muita hahmoja kohtaan tuodaan ilmi enemmän kuin aiemmista kirjoissa.


title: Castafioren korut

text: Tarinassa Tintti tutkii jalokiven katoamista ja muidenkin korujen varkausyrityksestä sen jälkeen, kun Castafiore on tullut kylään Haddockille. Liittyvätkö uudet asukkaat, romanit jotenkin tapaukseen, vai onko syyllinen kenties joku Castafioren seuralaisista? ovat sarjakuvan tärkeimmät kysymykset.


title: Tintti Haijärvellä

text: Tintti Haijärvellä ("Tintin et le Lac aux Requins") on Tintti-animaatioelokuva vuodelta 1973, jonka on ohjannut Raymond Leblanc. Elokuva ei perustu Hergén Tintti-jatkumoon.


title: Tintti Haijärvellä

text: Elokuvasta on tehty myös samanniminen sarjakuva-abumi, jonka kuvitus on suoraan elokuvasta.


title: Tintti Haijärvellä

text: Tarinassa Tintti sotkeutuu tietämättään taideväärennöksiin. Hän ja Haddock ovat menossa tapaamaan Tuhatkaunoa, joka on taas keksinyt uuden laitteen. He eivät tiedä väärennetyistä taideteoksista, vakoilusta tai Rastapopouloksen juonista.


title: Aelita

text: Aelita voi tarkoittaa


title: Juhani Sarsila

text: Juhani Sarsila (s. 1952) on latinisti ja filosofian tohtori sekä aate- ja oppihistorian dosentti. Tampereen yliopistossa hän on toiminut dosenttina vuodesta 1986 ja Oulun yliopistossa vuodesta 1992. Sarsila toimii Tampereen yliopiston latinan kielen ja antiikin tradition yliopistonlehtorina. Hän on myös kääntäjä ja esseisti.


title: Juhani Sarsila

text: Sarsila opettanut ja tutkinut Rooman kirjallisuutta ja latinan kieltä. Hän on myös selvittänyt kielen, kirjallisuustieteen, filosofian ja historian – erityisesti moraalin historian ja moraalisten käsitteiden ongelmia ja käsitetutkimuksen metodologiaa. Sarsila oli väitellyt tohtoriksi Jyväskylän yliopistosta 1982 aiheenaan antiikin roomalaisten hyve- ja erityisesti miehuuskäsitykset. Viimeksi Sarsila on tutkinut Euroopan kirja- ja kirjailijasensuuria.


title: Ip Man

text: Ip Man myös Yip Man (1893 – 2. joulukuuta 1972) oli kiinalainen Wing Tsungin opettaja. Yksi hänen tunnetuimmista oppilaistaan oli Bruce Lee. Ip Mania pidetään nykyaikaisen Wing Tsungin suurmestarina.


title: Ip Man

text: Ip syntyi Ip Oi-dorille ja Ng Shuille nelilapsiseen perheeseen. Hän kasvoi varakkaan perheensä kanssa Foshanissa, Guangdongissa ja sai perinteisen kiinalaisen koulutuksen.


title: Ip Man

text: Ip alkoi harjoitella Wing Tsungia 13-vuotiaana Chan Wah-shunin opastuksella. Ip oli samalla Chanin viimeinen oppilas. Chan oli tuolloin 70-vuotias eikä voinut enää ikänsä puolesta opettaa. Chanin kuoltua kolme vuotta myöhemmin hänen toiseksi vanhin oppilaansa Ng Chung-sok opetti Ipille suurimman osan pojan taidoista ja tekniikoista.


title: Ip Man

text: 15-vuotiaana Ip muutti Hongkongiin sukulaisensa Leung Fut-tingin avustuksella. Vuotta myöhemmin Ip opiskeli St. Stephen’s Collegessa, joka oli tarkoitettu rikkaille perheille ja ulkomaalaisille, jotka asuivat Hongkongissa. Opiskelunsa aikana hän näki ulkomaalaisen poliisin hakkaavan naista ja puuttui väliin. Poliisi oli aikeissa hyökätä Ipin kimppuun, mutta hän onnistui lyömään poliisin maihin ja pakeni kouluunsa. Myöhemmin eräs Ipin luokkalainen kertoi tapahtuneesta vanhemmalle miehelle, joka asui samassa kerrostalossa. Mies tapasi Ipin ja kysyi, mitä kamppailua hän harrasti. Ip kertoi, ettei hän ole taidoiltaan kovin ”hyvä”. Mies haastoi Ipin tappeluun ja voitti myös pojan. Mies kertoi Ipille olevan Leung Bik, Chanin opettajan Leung Janin poika. Tappelun jälkeen Ip jatkoi harjoitteluaan Leung Bikin oppilaana.


title: Ip Man

text: Myöhemmin 24-vuotiaana Ip palasi takaisin Foshaniin, jossa hän ryhtyi poliisiksi. Samalla hän ryhtyi opettamaan Wing Tsungia työkavereilleen, ystävilleen ja sukulaisilleen, mutta ei ylläpitänyt virallista Wing Tsung -koulua. Toisen Kiinan–Japanin sodan syttyessä Ip muutti oppilaansa Kwok Fun luokse sodan ajaksi. Sodan loputtua vuonna 1945 Ip palasi takaisin Foshaniin, jossa hän jatkoi poliisin ammattiaan.


title: Ip Man

text: Vuonna 1949 Ip muutti Hongkongiin, kun Kiinan kommunistinen puolue perusti nykyisen Kiinan Manner-Kiinan alueelle 1. lokakuuta 1949. Ipin tiedetään olleen riippuvainen oopiumista ja muutettuaan Hongkongiin hän sai ostettua sitä pimeiltä markkinoilta. Oopiumi oli erittäin kallista tuolloin ja Ipin täytyi saada tasaisesti tuloja voidakseen polttaa oopiumia ja elättää Foshanissa asuvaa perhettään. Hän päätti avata Wing Tsung -koulun ja opettaa ihmisiä. Liiketoiminta oli aluksi heikkoa, kun oppilaat tyypillisesti harjoittelivat vain pari kuukautta. Ip muutti koulunsa tiloja kaksi kertaa Hongkongissa, aluksi Sham Shui Pon ja myöhemmin Yau Ma Tein alueelle. Osa hänen oppilaistaan oli tullut päteviksi opettamaan Wing Tsungia omissa harjoitussaleissaan. Myöhemmin vuonna 1967 Ip ja muutamat hänen oppilaansa perustivat Hongkong Wing Tsung -urheiluyhdistyksen.


title: Ip Man

text: Ip Man kuoli 2. joulukuuta 1972 keuhkosyöpään ollessaan 79-vuotias.


title: Ip Man

text: Kuolemansa jälkeen Foshaniin perustettiin hänen kunniaksi museo Ip Man Tong.


title: Ip Man

text: Ip Man alkoi esiintyi televisiossa 2000-luvulla, kun The Legend of Bruce Lee -televisiosarjassa häntä näytteli Yu Cheng Hui.


title: Ip Man

text: Sitä ennen vuonna 1998 Ip Manista oli jo suunnitteilla elokuva, mutta varsinainen toteutus tapahtui kymmenen vuotta myöhemmin. Joulukuussa 2008 sai ensi-iltansa Ip Man -niminen elokuva, joka perustui löyhästi Ip Manin elämään toisen Kiinan–Japanin sodan aikana. Myös Ipin vanhin poika Ip Chun esitettiin elokuvassa. Kaksi vuotta myöhemmin elokuvasta tuotettiin jatko-osa Ip Man 2, joka keskittyi Ip Manin elämään Hongkongissa. Vuonna 2015 ilmestyi kolmas elokuva Ip Man 3. Wing Tsung -mestaria esitti Donnie Yen.


title: Ip Man

text: Kesällä 2010 Ip Manista esitettiin erillinen elokuva The Legend is Born – Ip Man, jossa pääosaa esittää Dennis To. Elokuva keskittyi Ip Manin varhaiseen elämään, kun hän opettelee Wing Tsungia.


title: The Lincoln Lawyer – Oikeuden palvelija

text: The Lincoln Lawyer – Oikeuden palvelija ("The Lincoln Lawyer") on vuonna 2011 ilmestynyt yhdysvaltalainen rikosdraama, joka perustuu Michael Connellyn samannimiseen romaaniin. Elokuvan pääosassa näyttelevät Matthew McConaughey, Ryan Phillippe ja Marisa Tomei. Elokuvan on ohjannut Brad Furman.


title: The Lincoln Lawyer – Oikeuden palvelija

text: Nyt-liitteessä kolme kriitikkoa antoi elokuvalle tähtiä keskiarvolla 2,7.


title: En valinnut asiaa

text: En valinnut asiaa on vuonna 1996 julkaistu kokoelma-albumi 1970-luvun suomalaisen poliittisen laululiikkeen ”taistolaislauluja”. Kokoelman on koonnut Kerkko Koskinen.


title: Shinigami

text: Shinigami (jap. 死神, "kuoleman jumala" tai "kuolonhenki") on kuoleman henkilöitymä Japanin kulttuurissa. On epäselvää, miten käsite ilmaantui Japaniin; mahdollisesti Kiinasta, jonka kulttuurissa on useita psykopompos-tyyppisiä jumaluuksia, tai Euroopasta sengoku-kaudella, jolloin kuolemantanssi oli yleinen teema. Termi esiintyy kahdesti "Shinjū Ten no Amijima" -näytelmässä, jonka ensi-ilta pidettiin 1721.


title: Shinigami

text: Käsitettä voidaan käyttää myös väljästi viittaamaan mihin tahansa kuoleman jumaluuteen, ja kyse on melko uudesta termistä, joka esiintyy harvoin tai ei lainkaan kansanperinteessä eikä liity ainakaan šintolaisuuteen.


title: Shinigami

text: Nykyään käsite on saanut suosiota manga- ja animesarjoissa. Näitä ovat esimerkiksi Shinigami no ballad, Bleach, Death Note, Full Moon wo Sagashite, Soul Eater ja Kuroshitsuji.


title: Ilmailuvuosi 2011

text: Tämä artikkeli käsittelee vuoden 2011 tapahtumia ilmailussa.


title: Rion yö

text: Rion yö on Ville Salmisen ohjaama suomalainen elokuva vuodelta 1951. Inkeri Marjasen käsikirjoitus perustuu Unto Koskelan runoon ”Kuubalainen serenadi” (1930), jonka on säveltänyt suosituksi yhteislauluksi Juhani Pohjanmies.


title: Rion yö

text: Aiheen elokuvausoikeuden olivat Suomi-Filmillä, joten esimerkiksi tapahtumat on siirretty Kuubasta Brasiliaan Rio de Janeiroon. Kehyskertomusta muokattiin, mutta koska laulun saattoi esittää oikeuksia loukkaamatta. tarinaan upotettiin revyykohtaus, jossa laulu esitettiin.


title: Rion yö

text: Elokuvassa on vain kaksi lyhyttä ulkokuvaa, minkä vuoksi lavastuksiin kiinnitettiin paljon huomiota.


title: Rion yö

text: Kolme merimiestä pelastavat valkoisen orjakaupan kynsiin joutuneen Carmenin ja onnistuvat myös tuhoamaan huumekoplan.


title: Rion yö

text: Aikalaisarvioissa elokuva sai kiitosta melkeinpä pelkästään tansseista, mutta myös Assi Nortia ulkonäöstään. Kielteisesti tansseja arvioi ainoastaan Hans Kutter (Hufvudstadsbladet), joka pitää niitä laadultaan hyvin epätasaisina.


title: Rion yö

text: Harry Bergströmin musiikki palkittiin Jussilla.


title: Bess

text: Bess on brittiläisen kitaristin Würzelin vuonna 1987 julkaisema EP. EP:n musiikki poikkeaa jonkin verran Motörheadin tyypillisestä tuotannosta. Materiaalille tunnusomaista on kitaran keskeisyys kappaleissa, mikä ei ole yllättävää. Mukana on kitaristin melodiantajua osoittava tunnelmallinen instrumentaaliraita "Bess", nopea rock kappale "Midnight in London", Motörheadin tyylille uskollinen "People Say I'm Crazy", ja kokeellisenoloinen instrumentaalijammailu "E.S.P.". EP:tä ei ole uudelleenjulkaistu. Se on julkaistu myös singlenä, jossa on kappaleet "Bess" ja "People Say I'm Crazy".


title: Bess

text: Kaikki kappaleet kirjoittanut Michael Burston.


title: Kandersteg

text: Kandersteg on kunta Sveitsissä, Bernin kantonissa. Vuoden 2009 lopussa kaupungin väkiluku oli 1 198. . Kandersteg sijaitsee Bernin Alpeilla, Kanderjoen laaksossa.


title: Kandersteg

text: Kandersteg on vanha alppimatkailupaikka, jonne rakennettiin ensimmäinen hotelli 1850-luvulla. Lötschbergin tunnelin ja autojunayhteyden ansiosta Kandersteg on tunnettu läpikulkupaikka Bernin kantonista etelään, Valais'n kantoniin ja Italiaan. Ennen tunnelia yhteydet etelään kulkivat solien, Gemmipassin ja Lötschepassin kautta. Kanderstegissä on ollut kansainvälinen partiokeskus partioliikkeen alkuvaiheista lähtien, vuodesta 1923.


title: Goppenstein

text: Goppenstein on kylä ja rautatieasema Sveitsissä, Valais'n kantonissa. Kylä kuuluu Ferdenin kuntaan. Goppenstein on Lötschbergin tunnelin eteläinen pääteasema. Brig-Spiez-henkilöjunaliikenteen lisäksi Goppenstein on BLS:n autojunien pääteasema, josta on yhteys pohjoiseen, Kanderstegiin. Myös Lötschentalin postiautoreitti kulkee Goppensteinin kautta.


title: Chill-Out or Die

text: Chill Out or Die on englantilaisen kitaristin Mick "Würzel" Burstonin kokeellinen sooloalbumi vuodelta 1998.


title: Chill-Out or Die

text: Levyn tyylilaji voidaan määritellä ambient musiikiksi, kuten levyn alaotsikkokin "the ambient album" kertoo. Würzel kertoi vuonna 1997, että vuosien mittaan Tangerine Dreamin kaltaiset yhtyeet olivat vaikuttaneet häneen vahvasti.


title: Chill-Out or Die


title: Luettelo suomalaisista kalliomaalauksista

text: Tämä on luettelo muinaisista kalliomaalauksista Suomessa.


title: Frutigen

text: Frutigen on kunta Sveitsissä, Bernin kantonissa. Frutigen sijaitsee Bernin Alppien pohjoispuolella, Kanderjoen laaksossa. Vuoden 2009 lopussa kaupungin väkiluku oli 6 700. .


title: Frutigen

text: Frutigen on Kandertalin laakson keskuspaikka ja Frutigen-Niedersimmentalin hallintopiirin keskus. Frutigen on Lötschbergin pohjatunnelin pohjoinen pääteasema.


title: Pestalozzi-kylä

text: Pestalozzi-kylä eli Kinderdorf Pestalozzi on Sveitsissä Appenzell Ausserrhodenin kantonissa Trogenin kylässä sijaitseva Johann Heinrich Pestalozzin mukaan nimetty 1945 perustettu lastenkylä. Kylä aloitti toimintansa 1946. Kylään tuli orvoksi jääneitä lapsia sodasta kärsineistä maista eri puolilta Eurooppaa, myös Suomesta. Ensimmäiset lapset Euroopan ulkopuolelta tuli kylään 1960, jolloin sinne tuli 20 Tiibetin pakolaislasta. Kylän ensimmäinen johtaja ja opettaja oli berniläinen Arthur Bill, joka työskenteli siellä 25 vuotta vuoteen 1972.


title: Pestalozzi-kylä

text: Alkuun kylässä työskenteli paljon vapaaehtoisia.


title: Pestalozzi-kylä

text: Kylässä oli Jukola-niminen talo, jossa asui vuodesta 1948 lähtien suomalaisia lapsia, ensin sotaorpoja, sitten muita apua tarvitsevia, mm. orpoja, puoliorpoja ja huostaanotettuja, vuoteen 1996 asti, jolloin sen käyttötarkoitus muuttui.


title: Arthur Bill

text: Arthur Bill (31. elokuuta 1916 Wabern bei Bern, Sveitsi – 5. huhtikuuta 2011 Bern, Sveitsi) oli Sveitsissä sijaitsevan Pestalozzi-kylän ensimmäinen johtaja ja opettaja, joka työskenteli siellä 25 vuotta vuoteen 1972. Sen jälkeen hänestä tuli Sveitsin valtion ulkomaisen katastrofiavun valtuutettu ja hän toimi Sveitsin valtion alaisen humanitaarisen avun osaston johdossa vuoteen 1981. Jälleen vuosina 1987–1989 hän työskenteli katastrofiavun valtuutettuna ja vuonna 1989 vaalitarkkailijoiden johtajana Namibiassa, jossa hän tutustui presidentti Martti Ahtisaareen. Bill kävi usein Suomessa, jossa hänellä oli paljon tuttavia.


title: Arthur Bill

text: Bill julkaisi kolme kirjaa.


title: Centurion (elokuva)

text: Centurion on vuonna 2010 ensi-iltansa saanut brittiläinen historiallinen toimintaelokuva, jonka on ohjannut ja käsikirjoittanut Neil Marshall. Elokuva kertoo Rooman valtakunnan ja Skotlantia asuttaneiden piktien välisistä taisteluista.


title: Hintan koulu

text: Hintan koulu on Oulun Hintassa sijaitseva peruskoulu. Koulussa annetaan perusopetusta 1–6 luokkien oppilaille. Yli 380 oppilaan koulussa rehtorina toimii Matti Ahola. Koulurakennus valmistui vuonna 1957 Martti Heikuran suunnittelemana.


title: Varsieväkalat

text: Varsieväkalat ("Coelacanthiformes") on varsieväisiin kuuluva kalalahko. Lahkon yhdeksästä heimosta elää nykyisin ainoastaan yksi, latimeriat ("Latimeriidae")


title: Varsieväkalat

text:
Vanhimmat varsieväkaloihin kuuluvien lajien fossiilit on ajoitettu varhaiselle devonikaudelle ja ne ovat eläneet noin 380 miljoonaa vuotta sitten. Ensimmäinen tähän lahkoon kuuluvan kalan fossiili kuvailtiin vuonna 1822. Nykyisin varsieväkaloja on elossa enää kaksi lajia: latimerioiden heimoon kuuluvat latimeria ("Latimeria chalumnae"), joka löytyi joulukuussa 1938 Etelä-Afrikasta ja sundanlatimeria (Latimeri menandoensis), joka tavattiin Indonesiasta syyskuussa 1997.. Fossiileista tunnettuja heimoja ovat:
Varsieväkaloille tyypillisiä piirteitä ovat kaksi selkäevää, joista etummainen on viuhkamainen, takimmainen selkäevä, rintaevät, vatsaevät ja peräevät ovat lyhyiden rustosta tai luusta koostuvien varsien päissä. Evien ruodot ovat onttoja. Kalat liikkuvat liikuttelemalla varsia ja ohjaavat siten uimissuuntaansa. Selkäjänne on hyvin kehittynyt ja aikuisilla kaloilla nestetäytteinen. Fossiilina tunnettujen varsieväkaloihin kuuluvien lajien pituus vaihteli 10–350 cm väillä. Nykyään elävistä lajeista suurempi, latimeria, voi kasvaa 150–180 cm pitkäksi. Latimeriat ovat ovovivipaarisia ja poikaset ovat syntyessään noin 33 cm pitkiä


title: Varsieväkalat

text: Nykyään elävistä lajeista latimeriaa tavataan eteläisen Afrikan rannikolta ja sundanlatimeriaa Indonesian saaristosta. Fosiilisten heimojen lajeista suurin osa oli merikaloja, mutta joukossa on myös muutamia makean veden lajeja. Latimerioiden elintavoista ei tiedetä paljoakaan. Latimeriat elävät päivisin korkeintaan 17 yksilön parvissa luolissa noin 200 metrin syvyydessä.Öisin ne saalistavat pieniä kaloja 200–500 metrin syvyydessä ja silloin ne liikkuvat yksin.


Rancho Texicano: The Very Best of ZZ Top on yhdysvaltalaisen bluesrockyhtye ZZ Topin vuonna 2004 ilmestynyt kokoelma-albumi. Se sisältää materiaalia yhtyeen ensimmäisestä albumista ”Viva Las Vegas”- singleen.


title: WPS

text: WPS tarkoittaa


Petteri Punakuono ja kadonneiden lelujen salaisuus () on yhdysvaltalainen animaatioelokuva vuodelta 2001. Elokuvassa Joulupukin luottoporon, Petteri Punakuonon, täytyy selvittää tonttujen valmistamien lahjalelujen selittämätön katoaminen, jotta maailman lapset eivät joutuisi pettymään jouluna.


title: Dubrovnikin lentoasema

text: Dubrovnikin lentoasema (IATA: DBV, ICAO: LDDU), johon myös viitataan Čilipin lentoasemana, on Dubrovnikia palveleva kansainvälinen lentoasema Kroatiassa. Se sijaitsee noin 15,5 kilometrin päässä Dubrovnikin keskustasta, Konavlen kunnassa olevassa Čilipin kylässä. Lentoasema toimii Dubrovnik Airlinen pääpaikkana. Vuonna 2009 sen kautta kulki 1 122 355 matkustajaa.


title: Dubrovnikin lentoasema

text: Uusi, 36 500 -neliömetrinen terminaali on valmisteilla. Siitä tulee Kroatian suurin.


title: Dubrovnikin lentoasema

text: 3. huhtikuuta 1996 Yhdysvaltain ilmavoimille sattui Dubrovnikin lentoaseman pohjoispuolella onnettomuus, joka vaati 35 kuolonuhria. Heidän joukossaan oli Ron Brown.


title: Kalle Svensson

text: Kalle ”Rio-Kalle” Svensson (oik. Karl-Oskar Svensson, 11. marraskuuta 1925 Västerlöv – 15. heinäkuuta 2000 Helsingborg) oli ruotsalainen jalkapallomaalivahti.


title: Kalle Svensson

text: Svensson palkittiin Guldbollenilla vuonna 1952. Hän oli ensimmäinen palkinnon saanut maalivahti.


title: Kalle Svensson

text: Svensson torjui Ruotsille olympiapronssia Helsingissä 1952, MM-hopeaa Ruotsissa 1958 ja MM-pronssia Brasiliassa 1950. Lontoon kesäolympialaisten 1948 kultajoukkueessa Svensson oli mukana muttei pelannut. Hän pelasi maajoukkueessa 73 ottelua vuosina 1949–1958.


title: Hyperdimension Neptunia MK-II

text: Hyperdimension Neptunia Mk2 () on Idea Factoryn ja Compile Heartin kehittämä sekä Compile Heartin ja Nippon Ichi Softwaren julkaisema jatko-osa "Hyperdimension Neptunialle." Peli julkaistiin vuonna 2011 PlayStation 3:lle.


title: Hyperdimension Neptunia MK-II

text: Paha noita Majeconne on palannut ja Game Gyou World joutuu kaaokseen. Kaupat suljetaan ja useimmat lapset palvovat Magieconne kuin jumalatarta.


title: Bertil Nordahl

text: Karl Bertil Emanuel Nordahl (26. heinäkuuta 1917 – 1. joulukuuta 1998) oli ruotsalainen jalkapalloilija ja jalkapallovalmentaja.


title: Bertil Nordahl

text: Nordahl pelasi kotimaansa lisäksi ammattilaisena Italiassa Atalanta Bergamossa. Hän pelasi myös Ruotsin maajoukkueessa 15 ottelua.


title: Bertil Nordahl

text: Nordahlin veljet Knut ja Gunnar olivat myös jalkapalloilijoita.


title: Rolando Palacios

text: Rolando Cruz Palacios Castillo (s. 3. toukokuuta 1987 Sambo Creek) on hondurasilainen yleisurheilija, joka kilpailee pikajuoksussa.


title: Rolando Palacios

text: Palacios osallistui MM-kisoihin ensimmäistä kertaa Helsingissä 2005. Hän kilpaili tuolloin 100 metrillä, jossa hän putosi ensimmäisellä kierroksella. Palacios juoksi Pekingin olympialaisissa 2008 sekä 100 että 200 metrin matkat. Hän tippui 100 metrillä ensimmäisellä kierroksella, mutta pääsi pitemmällä matkalla puolivälieriin. Palacios oli vuoden 2009 MM-kisoissa 100 metrillä puolivälierissä ja 200 metrillä välierissä saakka. Hän voitti samana vuonna kultaa 100 metriltä universiadeista ajallaan 10,30 sekuntia. MM-kisoissa Daegussa 2011, Moskovassa 2013 ja Pekingissä 2015 sekä Rio de Janeiron olympialaisissa 2016 hän karsiutui 200 metrin alkuerissä. Lontoon MM-kilpailuissa 2017 hän karsiutui 100 metrin karsintakierroksella.


title: Rolando Palacios

text: Palacios on karsiutunut sisäratojen MM-kilpailuissa 60 metrin alkuerissä 2006. 2008. 2014 ja 2016. Ibero-Amerikan mestaruuskilpailuissa hän on saavuttanut 200 metrillä hopeaa 2010 ja pronssia 2014.


title: Rolando Palacios

text: "Lähde: IAAF"


title: Knut Nordahl

text: Knut Erik Alexander Nordahl (13. tammikuuta 1920 – 28. lokakuuta 1984) oli ruotsalainen jalkapalloilija.


title: Knut Nordahl

text: Nordahl saavutti Ruotsin riveissä MM-pronssia vuonna 1950. Hän pelasi kotimaansa lisäksi ammattilaisena Italiassa.


title: Knut Nordahl

text: Nordahlin veljet Bertil ja Gunnar olivat myös jalkapalloilijoita.


Jääkiekon maailmanmestaruuskilpailut 2016 järjestettiin Moskovassa ja Pietarissa, Venäjällä. Kisojen pitopaikka päätettiin Slovakiassa järjestettyjen maailmanmestaruuskilpailujen yhteydessä 2011. Aikaisemmin Venäjällä on MM-kisoja pelattu 1957, 1973, 1979, 1986 (tähän asti mainitut Neuvostoliiton aikakaudella), 2000 ja 2007.
Unkari oli mukana kisoissa seitsemän vuoden tauon jälkeen.


title: Jääkiekon maailmanmestaruuskilpailut 2016

text: Kanada voitti maailmanmestaruuden kukistettuaan Suomen loppuottelussa lukemin 2–0. Loppuottelu tavoitti MTV3:lla, MTV Sport 1:llä ja MTV Katsomossa 3,25 miljoonaa suomalaista, mikä tekee siitä nykyaikaisen TV-mittarijärjestelmän (vuodesta 1987 asti) katsotuimman lähetyksen sekä Suomen kaikkien aikojen katsotuimman urheilu- ja jääkiekkolähetyksen.


text: IIHF päätti kisojen pitopaikan keväällä 2011. Kisoja hakivat Venäjä, Tanska ja Ukraina.


text: Venäjä ja Tanska sopivat, että jos Tanska vetää hakemuksensa pois, Venäjä antaa Tanskalle tuen vuoden 2017 kisoille. Tanska hävisi kilvan vuoden 2017 kisoista, mutta valittiin vuoden 2018 MM-kilpailujen isännäksi.


text:
Lohkot määräytyivät vuoden 2015 maailmanrankingin perusteella. Kazakstan ja Unkari nousivat 1. divisioonasta pääsarjaan."Sij. = Sijoitus; PO = Pelatut ottelut; M = Maalit; S = Syötöt; Pts = Pisteet; +/– = Plus-miinus -tilasto; RM = Rangaistusminuutit"
Lähde: IIHF


text: Tilastojen perusteella viisi parasta maalivahtia


text:
Pääsarjan kisat
1. divisioona A-Lohko


text: 2. divisioona A-lohko


text: 3. divisioona


text: IIHF valitsi 16 päätuomaria ja 16 linjatuomaria kilpailuihin.


text: Päätuomarit:


text:
Linjatuomarit:
Suomessa pelit näytetään MTV:n kanavilla. MTV3-kanavalta näytetään ilmaiseksi ja suorana Suomen pelit sekä välierät, pronssiottelu ja finaali. Kaikki turnauksen ottelut näytetään suorana "MTV Total Sport" -kanavapaketin kanavilla. Maksullinen MTV Sport 1 -kanava muuttui kisojen ajaksi 24/7 MM-jääkiekko -kanavaksi. Radiossa Suomen pelit kuullaan Radio Novalta ja Radio Cityltä. MTV:n selostajina kisoissa toimivat televisiossa Antero Mertaranta, Juha Taivainen, Mika Saukkonen, Teppo Laaksonen ja Tomi Tuominen. Radiossa pelit selostaa J-P Jalo.
Alla on lueteltu pelien katsojaluvut ilmaiskanavilla. Maksukanavia eikä MTV Katsomoa ole huomioitu.


title: Donkey Ride

text: Donkey Ride on suomalainen vuonna 2008 perustettu kristillinen rockyhtye. Yhtyeen musiikki on rock-painotteista, ja sen sanoitukset ovat evankelioivia. Yhtyeen tavoitteena on viedä kristinuskon sanomaa Jeesuksesta omalla tyylillään.


title: Donkey Ride

text: Donkey Ride voitti keväällä 2009 järjestetyn SM-Gospel -kilpailun. Yhtyeen ensimmäinen pitkäsoitto julkaistiin 4. syyskuuta 2010.


title: Autismisäätiö

text: Autismisäätiö on suomalainen yleishyödyllinen, voittoa tavoittelematon ja valtakunnallinen palveluorganisaatio. Sen päätoimipiste sijaitsee Helsingissä. Säätiön asumis- ja toimintayksikköjä on Pääkaupunkiseudulla, Kotkassa, Seinäjoella ja Tampereella. Autismisäätiö tukee nuoria ja aikuisia, joilla on jokin neuropsykiatrinen oireyhtymä tai piirteitä sellaisesta, sekä heidän läheisiään. Säätiön asiantuntemus ulottuu erityisesti autismin kirjoon (autismi, Aspergerin oireyhtymä), tavoitteena toimintakyvyn ja elämänlaadun koheneminen.


title: Autismisäätiö

text: Autismisäätiö harjoittaa asumispalveluja, työ- ja päivätoimintaa, neuropsykiatrisia avopalveluja ja työllistymisen tukemista. Oman palvelutuotannon lisäksi Autismisäätiö pyrkii vaikuttamaan yhteiskunnassa autismin kirjon henkilöiden hyvän elämän mahdollisuuksien parantamiseksi ja kuntien palvelutuotannon vahvistamiseksi.


title: EMP Merchandising

text: EMP, koko nimeltään EMP Merchandising Handelsgesellschaft mbH, on vuonna 1986 perustettu saksalainen postimyyntiyritys. Yrityksen perusti Felix Lethmate, joka on myös yrityksen toimitusjohtaja. EMP on erikoistunut yhtyeiden fanituotteisiin. Valikoimassa on yksinoikeudella monien suurien yhtyeiden tuotteita. Bändituotteiden lisäksi yrityksen tuotevalikoimaan kuuluu vaatteita, koruja, julisteita, sekä hupi- ja elämäntyylituotteita.


title: EMP Merchandising

text: EMP:llä on oma toimipiste yhdeksässä Euroopan maassa (Saksa, Suomi, Ruotsi, Tanska, Hollanti, Englanti, Ranska, Espanja ja Italia). Hollannissa EMP toimii nimellä Large Popmerchandising ja Ruotsissa nimellä Sweden Rock Shop. Yritys julkaisee kaikissa mainituissa maissa tuotekuvastoa kunkin maan omalla kielellä. Kuvasto sisältää tuote-esittelyjen lisäksi myös raskaampaan musiikkiin liittyviä artikkeleita. Yrityksen pääkonttori sijaitsee Lingenissä, Saksassa, josta käsin yritys hoitaa myös tilausten postittamisen asiakkailleen ympäri Eurooppaa. Yritys työllistää kaiken kaikkiaan yli 300 ihmistä.


title: EMP Merchandising

text: EMP:n Suomen toimipiste avattiin 2006 ja se sijaitsee Joensuussa, josta käsin hoidetaan Suomen asiakaspalvelu sekä yrityksen markkinointi.


title: EMP Merchandising

text: Vuonna 2007 EMP:lle myönnettiin Echo-palkinto kategoriassa "Handelspartner des Jahres". Echo-palkinto on Saksan suurin musiikkialan palkintogaala, jossa palkitaan edellisen vuoden menestyneimmät ja suurimmat yhtyeet ja musiikkialan toimijat.


title: EMP Merchandising

text: Vuonna 2005 EMP osti hip hop -postimyynnin nimeltään MZEE.com. Hip hop -tuotteiden jakelu tapahtuu erillisen verkkosivuston, MZEE.com, kautta.


title: Argo Online

text: Argo Online on MGame Corporationin kehittämä ja julkaisema steampunk-aiheinen massiivinen monen pelaajan verkkoroolipeli (MMORPG). Peli julkaistiin 2010 Koreassa, englanninkielisen version julkaisi vuonna 2011 Alaplaya.


title: Argo Online

text: Pelissä soditaan Noblians ja Floresslah rotujen kesken planeetan vähenevistä luonnonvaroista. Saat tasojen noustessa lemmikkejä, kulkuneuvoja ja repun lentämistä varten. Poiketen useimmista MMORPG-peleistä voit myös siirtyä ensimmäisen persoonan kuvakulmaan.


title: Pyhän Martin kirkko (Canterbury)

text: Pyhän Martin kirkko, myös: Pyhän Martinuksen kirkko () on Canterburyssa Englannissa sijaitseva kirkkorakennus, joka on Englannin vanhin käytössä oleva seurakuntakirkko. Se on Unescon maailmanperintökohde.


title: Pyhän Martin kirkko (Canterbury)

text: Kirkko oli 500-luvulla Kentin kuningaskunnan kuningattaren Berthan yksityinen kappeli.


title: Pyhän Martin kirkko (Canterbury)

text: Ulkoseinät on rakennettu piikivestä ja kierrätyskivestä. Sisällä on normanniaikainen vesiallas.


title: Karnitiini

text: Karnitiini eli "3-hydroksi-4-trimetyyliaminovoihappo" (CHNO) on aminohappo ja lysiinin johdannainen. Karnitiini kuljettaa aktiivisia rasvahappoja eläinsolun sytoplasmasta mitokondrioon. Mitokondrioissa rasvahapot pilkkoutuvat hengitysreaktiossa.


title: Karnitiini

text: Karnitiinistä on kaksi enantiomeeria: L-karnitiini eli levokarnitiini (CAS-numero 541-15-1) ja D-karnitiini eli dekstrokarnitiini (CAS-numero 541-14-0). Elimistö voi valmistaa karnitiinia lysiinistä ja metioniinista ja sitä saa myös liha- ja maitotuotteista. Karnitiini muuttuu elimistössä asetyylikarnitiiniksi, CHNO, (asetyyli-L-karnitiini, ALC, LAC) tai propionyylikarnitiiniksi, CHNO, (propionyyli-L-karnitiini).


title: Kostaja – Final Mission

text: Kostaja – Final Mission () on Cirio H. Santiagon ohjaama toimintaelokuva vuodelta 1984. Sen pääosaa näyttelee Richard Young. Elokuva sai ensi-iltansa Suomessa 25. tammikuuta 1985.


title: Kostaja – Final Mission

text: Vietnam-veteraanin koston teemoja käsittelevän elokuvan tapahtumat sijoittuvat Laosiin vuonna 1972 ja Los Angelesiin vuonna 1984.


title: Kostaja – Final Mission

text: "Video-oppaassa" vuodelta 1995 Sam Inkinen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä tämä B-luokan ramboilu ”ei liikoja tsemppaa mutta pitää katsojan hereillä”.


title: Aurora: Vaarallinen tehtävä

text: Aurora: Vaarallinen tehtävä ("Aurora: Operation Intercept") on vuonna 1995 julkaistu yhdysvaltalainen elokuva. Elokuvan kesto on 94 minuuttia.


title: Aurora: Vaarallinen tehtävä

text: Aurora-niminen pommikone kaapataan ja sillä yritetään tehdä isku Valkoiseen taloon. Yhdysvallat lähettää parhaat sotilaansa estämään iskua.


title: Vanhempi

text: Vanhempi voi tarkoittaa seuraavia asioita:


title: Tuskan tunnit

text: Tuskan tunnit ("White Ghost") on vuonna 1988 ensi-iltansa saanut toimintaelokuva. Sen pääosassa nähdään William Katt.


title: Tuskan tunnit

text:
Vietnamin sodan päätyttyä yksinäinen sotilas on jäänyt Vietnamiin. Paikailliset kutsivat häntä nimellä ”Valkoinen kummitus”. Yhtenä päivänä hänen vaimonsa napataan ja mies lähtee pelastusoperaatioon.
"Video-oppaassa" vuodelta 1994 Bello Romano kutsuu "Turskan tuntia" rankaksi viidakkoramboiluksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Žatai

text: Žatai () on kaupunkipiirikunta ja kaupunkimainen taajama Sahan tasavallassa Venäjällä. Se sijaitsee tasavallan pääkaupungista Jakutsk pohjoispuolella, Lenan vasemmalla rannalla vain 15 km alavirtaan.


title: Žatai

text: Žataissa on noin 9 600 asukasta, suuri öljyvarasto ja korjaus- ja rakennustelakka.


title: Žatai

text: Jakutskin ohella Žatai on ainoa Sahan paikkakunta jolla on kaupunkipiirikunnan asema. Tämä status sille määrättiin vuonna 2004, aiemmin se oli Jakutskiin kuulunut taajama.


title: Ammunnan maailmanmestaruuskilpailut 1925

text: Vuoden 1925 ammunnan maailmanmestaruuskilpailut järjestettiin Sankt Gallenissa Sveitsissä. Kilpailut olivat 23. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. Sveitsin joukkue onnistui voittamaan Argentiina-pokaalin takaisin Yhdysvalloilta. Sveitsi oli muutenkin kisojen ylivoimainen ykkönen kahdeksalla maailmanmestaruudellaan.


title: Valkeisaaren kalliomaalaus

text: Valkeisaaren kalliomaalaus sijaitsee Etelä-Karjalassa Taipalsaaren kunnassa Etelä-Saimaan Valkeissaaren Lampuvuoren rantakalliossa.


title: Valkeisaaren kalliomaalaus

text: Paikalla on tehty arkeologinen kaivaus, mikä on Suomen oloissa toistaiseksi poikkeuksellista. Kaivauksista selvisi, että maalauksen edessä on käyty tuhansia vuosia esimerkiksi uhraamassa kallion hengelle. Alin maalaus on tehty aikaisintaan 3 900−3 300 eaa. eli myöhäisellä kivikaudella. Ylemmän maalauksen ajoitus jäänee auki.


title: Valkeisaaren kalliomaalaus

text: Kalliomaalaus sijaitsee Valkeissaaren lounaisosassa Lampuvuoren pystysuorassa seinämässä rantakalliossa (ks. valokuvat tai kuva) . Maalaus on sään haalistama ja erottuu huonosti kallion tummasta pinasta. Kuviota on kahdella eri korkeustasolla, joista ylin, kuvakenttä A, on 9−9,5 metrin korkeudella järven pinnasta.


title: Valkeisaaren kalliomaalaus

text: Kuvakenttä mahtuu 43×30 senttimetrin alueelle ja siitä puoli metriä oikealle sijaitsee tunnistamaton väriläiskä. Kuvakentässä erottuu kaksi päällekkäin maalattua venekuviota, joissa on ihmishahmoja. Haalistumisen takia on esitetty toinenkin tulkinta. Kentässä olisi kaksi päällekkäistä venemäistä kuviota sekä neljä vieretysten olevaa nuolimaiseksi tehtyä ihmishahmoa. Ylimmässä veneessä saattaa olla hirvenpääkoristetta tarkoittava veto.


title: Valkeisaaren kalliomaalaus

text: Pekka Kivikäs mainitsee rantaa seurailevan alatasanteen kallioseinämässä myös laajalla alueella olevan punavärijälkiä, jossa ei ole pystytty erottamaan varmuudella tunnistettavia kuvioita. Tätä kutsutaan kuvakentäksi B, joka olisi 2,5 metriä leveä ja 2,3 metriä korkea. Eräs kohta, joka jättää tulkinnanvaraa, voisi olla kahden punamaalissa olevan käden painalluksia.


title: Valkeisaaren kalliomaalaus

text: Maalauksen löysi Keijo Koistinen vuonna 1966, jolloin myös Ville Luho kävi tarkastamassa sen ja teki siitä peitepiirroksen. Vuonna 1975 Timo Miettinen inventointi kohteen ja vuonna 2005 Antti Lahelma suoritti maalauksen edessä kaivaukset.


title: Valkeisaaren kalliomaalaus

text: Maalauksen löytäjä Keijo Koistinen tajusi kohteen luonteen ja arvasi maalauksen alta löytyvän merkkejä ihmisen toiminnasta. Hän löysi maalauksesta noin 35 metriä etelään tekstiilipainanteista epineoliittista keramiikkaa ja vähän piitä. Myöhemmin juuri kaivetusta kohdasta löytyi maalausalue B alle viisi metriä Saimaan nykypinnan yläpuolelta.


title: Valkeisaaren kalliomaalaus

text: Maalauksen B alapuolelta terassin kulttuurimaakerros avattiin vuonna 2005 järjestetyssä arkeologisessa kaivauksessa, jota johti Antti Lahelma. Kaivaus koski ainoastaan 10 neliömetriä kivikkoista maata, mutta tulokset olivat melko vakuuttavat. Maanäytteiden fosforianalyysit antoivat korkeita pitoisuuksia, mikä vihjaa liharuuan ja muun ravinnon käsittelyä ja niistä tulleiden jätteiden maatumista paikalla. Koska kaivauksissa huomattiin ihmistoiminnasta syntyvän likamaan ulottuvan 50 senttimetriä syvälle, on toimintaa ollut pitkiä aikoja juuri tuolla samalla paikalla.


title: Valkeisaaren kalliomaalaus

text: Paikalta löytyneet piikiven palaset olivat kelta-ruskeaa ja harmaata piitä. Jäljistä päätellen se saattoi olla ruutiaseissa käytettävää iskurin piitä. Myös kvartsiesineitä löytyi kahdessa kohtaa. Iskoksien puute tarkoittanee, että esineet valmistettiin muualla ja tuotiin sitten Valkeisaareen. Kaksi esineistä olivat kvartsikaapimia ja muut katkelmia. Paikalta löytyi neljä kappaletta pienen keraamisen astian palasta, jonka pintakuviointi viittaa tekstiilikeramiikkaan.


title: Valkeisaaren kalliomaalaus

text: Maan joukosta seulottiin esille luunpalasia, joista osa olivat palaneita ja osa palaamattomia. Luuanalyysillä todettiin, että kaksi palasta olivat lammasta tai vuohta. Se ei olekaan yllättävää, sillä Lampuvuoren juurella on käsitelty varmasti lampaita, jotka laidunsivat saarella kesällä vanhoina aikoina. Luun ajoitus antoi kuolinvuodeksi noin 1805 (115 vuoden marginaalilla). Yksi luu tunnistettiin metson luuksi, mutta tämän ajoitus epäonnistui.


title: Valkeisaaren kalliomaalaus

text: Maan joukosta seulottiin esille myös kasvin osia. Yleisin siementyyppi kuului sianpuolukalle, mutta joukossa oli myös paljon ahomansikkaa, vadelmaa, hierakkaa ja jauhosavikkaa. Viimeksi mainittua on aikoinaan käytetty myös ravintona, vaikka sitä on saattanut esiintyä saarella lampaiden takia.


title: Valkeisaaren kalliomaalaus

text: Outo löydös oli palygorskiitti-lastujen löytyminen. Mineraalia on aikoinaan käytetty väriaineena, josta on valmistettu myös maalin sideainetta. Sitä on saatettu raaputtaa irti yläpuolisesta kalliosta, jotta maali tarttuisi paremmin kallioon. Mineraalin löytymisen syy saattaa jäädä arvoitukseksi.


title: Valkeisaaren kalliomaalaus

text: Ylempi maalaus A sijaitsee noin 10,5 metriä Saimaan nykypinnan yläpuolella ja on maalattu seisomalla maalauksen alapuolella sijaitsevan kalliokielekkeen päällä seisten. Jos maalaus olisi pitänyt maalata veneestä tai jään päältä käsin, olisi maankohoamisen aiheuttamat vedenpinnakorkeudet antaneet tälle jonkinlaisen arvion.